*Sarunu procedūras ar publikāciju “Norēķinu IT risinājuma piegāde un ieviešana SIA “LDZ CARGO” vajadzībām” nolikums*

*(apstiprināts ar iepirkuma komisijas 2025.gada 27.janvāra 1.sēdes protokolu)*

SARUNU PROCEDŪRAS AR PUBLIKĀCIJU

**“NORĒĶINU IT RISINĀJUMA PIEGĀDE UN IEVIEŠANA SIA “LDZ CARGO” VAJADZĪBĀM”**

(iepirkuma id.Nr. LDZ 2024/161-SPA)

NOLIKUMS

**Ar Grozījumiem Nr.1 (apstiprināti ar iepirkuma komisijas 2025.gada 12.februāra 2.sēdes protokolu)**

**Ar Grozījumiem Nr.2 (apstiprināti ar iepirkuma komisijas 2025.gada 28.februāra 3.sēdes protokolu)**

**Ar Grozījumiem Nr.3 (apstiprināti ar iepirkuma komisijas 2025.gada 6.marta 4.sēdes protokolu)**

Rīga, 2025

1. **VISPĀRĪGĀ INFORMĀCIJA**
   1. Sarunu procedūras nolikumā ir lietoti šādi termini:
      1. komisija – VAS „Latvijas dzelzceļš” iepirkuma komisija, kas pilnvarota organizēt sarunu procedūru ar publikāciju;
      2. sarunu procedūra (turpmāk var tikt saukta arī kā „iepirkums”, „iepirkuma procedūra”) – sarunu procedūra ar publikāciju „Norēķinu IT risinājuma piegāde un ieviešana SIA “LDZ CARGO” vajadzībām”, kas tiek organizēta saskaņā ar VAS „Latvijas dzelzceļš” Iepirkumu noteikumiem, „Latvijas dzelzceļš” koncerna Iepirkumu pamatnoteikumiem;
      3. sarunu procedūras nolikums (turpmāk var tikt saukts arī kā „nolikums”, „sarunu procedūras dokumenti”) – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties iepirkuma procedūras gaitā;
      4. ieinteresētais piegādātājs - piegādātājs, kas izteicis vēlmi piedalīties sarunu procedūrā;
      5. pasūtītājs iepirkuma procedūras norisē (nolikumā, statuss līdz iepirkuma līguma noslēgšanai) – VAS „Latvijas dzelzceļš”, arī LDZ;
      6. piegādātājs – Latvijas Republikā vai ārvalstīs reģistrēta juridiska persona, kas attiecīgi piedāvā sniegt nolikumā norādīto pakalpojumu;
      7. pretendents – piegādātājs, kurš ir iesniedzis piedāvājumu sarunu procedūrai;
      8. pakalpojums (arī sarunu procedūras priekšmets) – norēķinu IT risinājuma piegāde un ieviešana saskaņā ar sarunu procedūras nolikuma un tā pielikumu nosacījumiem.
   2. **Rekvizīti:** 
      1. pasūtītājs iepirkuma procedūras norisē - VAS „Latvijas dzelzceļš”, vienotais reģistrācijas Nr.: 40003032065, PVN reģistrācijas Nr.:LV40003032065, juridiskā adrese: Emīlijas Benjamiņas iela 3, Rīga, LV-1547, Latvija. Bankas dati: Luminor Bank AS Latvijas filiāle, norēķinu konta Nr.: LV17RIKO0000080249645, bankas kods: RIKOLV2X.
      2. iepirkuma līguma slēdzējs, pasūtītājs iepirkuma līguma izpildē - SIA “LDZ Cargo”, vienotais reģistrācijas Nr. 40003788421, PVN reģistrācijas Nr. LV 40003788421, juridiskā adrese: Dzirnavu iela 147 k-1, Rīga, LV-1050, Latvija. Bankas dati: Luminor Bank AS Latvijas filiāle, norēķinu konta Nr.: LV08RIKO0000082999854, bankas kods: RIKOLV2X.
   3. **Kontaktpersona:** organizatoriska rakstura jautājumos un jautājumos par nolikumu: iepirkuma komisijas sekretāre – VAS „Latvijas dzelzceļš” Iepirkumu biroja galvenā iepirkumu speciāliste Liene Popova, tālrunis: +371 28377135, e-pasta adrese: [*liene.popova@ldz.lv*](mailto:liene.popova@ldz.lv).
   4. **Piedāvājuma iesniegšana un atvēršana:**
      1. piedāvājumu sarunu procedūrai **iesniedz elektroniski līdz** **2025.gada 11.martam, plkst.9.30;**
      2. piedāvājumu sarunu procedūrai **atver uzreiz pēc noteiktā piedāvājumu iesniegšanas termiņa beigām**;
      3. pretendents **iesniedz piedāvājumu (piedāvājuma dokumentus) parakstītu ar drošu elektronisku parakstu**, noteiktajā termiņā **nosūtot** to nolikuma 1.3.punktā norādītajai pasūtītāja kontaktpersonai **uz e-pasta adresi.** E-pasta vēstulē, ar kuru tiek iesniegts piedāvājums, jābūt norādei uz iepirkuma, kurā tas tiek iesniegts, nosaukumu *“*Piedāvājums sarunu procedūrai ar publikāciju “Norēķinu IT risinājuma piegāde un ieviešana SIA “LDZ CARGO” vajadzībām”un pretendenta kontaktinformācijai**;**
      4. **piedāvājuma dokumenti jāaizsargā („jānobloķē”) ar paroli, lai to nevar atvērt līdz nolikuma 1.4.1. punktā norādītajam termiņam**. Pretendentam ne vēlāk kā 15 minūšu laikā pēc piedāvājuma atvēršanas termiņa uz nolikuma 1.3.punktā minēto e-pasta adresi jānosūta derīga parole „nobloķētā” dokumenta atvēršanai. Iesniedzot piedāvājumu bez paroles, pasūtītājs neuzņemas atbildību par sniegtās informācijas drošu saglabāšanu.
      5. piedāvājumu, kas iesniegts komisijai pēc nolikuma 1.4.1.punktā noteiktā termiņa, pasūtītājs nosūta atpakaļ pretendentam bez izskatīšanas;
      6. pretendents var grozīt vai atsaukt savu piedāvājumu, iesniedzot komisijai par to rakstisku paziņojumu līdz nolikuma 1.4.1.punktā noteiktajam termiņam. Šādā gadījumā pretendents e-pasta vēstulē norāda “Piedāvājuma grozījums” vai “Piedāvājuma atsaukums”;
      7. ja komisija saņem pretendenta piedāvājuma atsaukumu vai grozījumu, to atver pirms piedāvājuma;
      8. piedāvājumu atvēršana nav atklāta;
      9. komisija piedāvājumus atver to iesniegšanas secībā, nosaucot pretendentu, piedāvājuma iesniegšanas laiku un cenu.
   5. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
   6. **Piedāvājuma nodrošinājums: netiek piemērots.**
   7. **Piedāvājuma noformēšana:**
      1. piedāvājuma lapām jābūt numurētām, dokumentiem – latviešu vai angļu valodā. Ja piedāvājums tiek iesniegts citā valodā, tam pievienojams apliecināts tulkojums latviešu valodā. Par dokumentu tulkojuma atbilstību oriģinālam atbild pretendents;
      2. visus piedāvājuma dokumentus pretendents noformē atbilstoši spēkā esošajiem normatīvajiem aktiem, kas nosaka dokumentu izstrādāšanu, noformēšanu un parakstīšanu, elektronisko dokumentu apriti, tai skaitā, Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”;
      3. pretendents ir tiesīgs ar vienu drošu elektronisko parakstu parakstīt un ar atbilstošu atzīmi apliecināt dokumentu kopiju (-as), tulkojumu (-us), norakstu (-us), izrakstu (-us), visus piedāvājumu veidojošos dokumentus kā vienu kopumu;
      4. ārvalsts ieinteresētais piegādātājs piedāvājuma noformēšanā ievēro tā reģistrācijas valsts normatīvos aktus, kas reglamentē dokumentu vispārīgās noformēšanas prasības, kas vistuvāk atbilst Latvijas Republikas attiecīgajam normatīvajam dokumentam;
      5. informāciju, kas ir komercnoslēpums atbilstoši Latvijas Republikas Komerclikuma 19. pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Sabiedrisko pakalpojumu sniedzēju iepirkumu likumā ir noteikta par vispārpieejamu informāciju.

**1.8. Piedāvājuma cena:**

* + 1. piedāvājuma cenā jābūt iekļautām pilnīgi visām ar pakalpojuma izpildi saistītām izmaksām, kas t.sk.: cena par pakalpojumu, speciālistu piesaiste, konsultācijas klātienē un neklātienē (telefoniski, e-pasta, on-line režīmā), personāla un administratīvās izmaksas, sociālais u.c. nodokļi (izņemot PVN ) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml;
    2. piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas. Piedāvātajai cenai (attiecīgi līgumā fiksētajai cenai par pakalpojuma sniegšanu) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos;
    3. finanšu piedāvājumā, rakstot cenu un summu, skaitļi jānoapaļo līdz simtdaļām (divi cipari aiz komata). Finanšu piedāvājumā ir jābūt norādītām pilnīgi visām pretendenta izmaksām, kas saistītas ar pakalpojuma izpildi atbilstoši nolikuma prasībām;
    4. pieteikumā (finanšu piedāvājumā) dalībai sarunu procedūrā (nolikuma 2.pielikums) piedāvājuma cena jānorāda EUR (bez PVN).
  1. **Piedāvājumā iekļaujamā informācija un dokumenti:** skatīt sarunu procedūras nolikuma 1.pielikumu „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti.
  2. **Pasūtītājam iesniedzamo dokumentu derīguma termiņš:** 
     1. pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, LDZ pieņem un atzīst, ja tie izdoti ne agrāk kā vienu mēnesi pirms iesniegšanas dienas vai ne agrāk kā sešus mēnešus pirms iesniegšanas dienas - ja tos izsniedz ārvalstu kompetentās institūcijas, ja vien izziņas vai dokumenta izdevējs nav norādījis īsāku tā derīguma termiņu
     2. komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentu neattiecas obligātie pretendentu izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs.
  3. **Sarunu procedūras dokumentu izsniegšana un informācijas sniegšana:** 
     1. visai aktuālajai informācijai par sarunu procedūru, tai skaitā nolikumam ar tā pielikumiem, grozījumiem un atbildēm uz ieinteresēto piegādātāju jautājumiem, skaidrojumiem un visiem papildus nepieciešamajiem dokumentiem tiek nodrošināta tieša un brīva pieeja LDZ mājas lapā: <https://www.ldz.lv/>.
     2. ja LDZ objektīvu iemeslu dēļ nevar nodrošināt brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, LDZ tos izsūta vai izsniedz ieinteresētajiem izpildītājiem (pretendentiem) 6 (sešu) darba dienu laikā pēc attiecīga pieprasījuma saņemšanas;
     3. *(pēc nepieciešamības)* LDZ nodrošina ieinteresētajiem piegādātājiem iespēju iepazīties uz vietas ar iepirkuma dokumentiem, sākot no iepirkuma izsludināšanas brīža VAS „Latvijas dzelzceļš” Iepirkumu birojā, Emīlijas Benjamiņas ielā 3, Rīgā, LV-1547;
     4. ieinteresētajam piegādātājam ir pienākums sekot līdzi pasūtītāja tīmekļvietnē www.ldz.lv sadaļā “Iepirkumi” pie attiecīgā iepirkuma sludinājuma publicētajai informācijai. **LDZ nav atbildīgs par to, ja ieinteresētais piegādātājs nav iepazinies ar minēto informāciju;**
     5. ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis LDZ uz 1.3.punktā norādīto e-pasta adresi papildu informāciju (skaidrojumu) par iepirkumu, LDZ to sniedz 5 (piecu) darba dienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, LDZ izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, LDZ sniedz atbildi.
     6. LDZ (atbildot uz ieinteresētā piegādātāja papildus informācijas pieprasījumu) sniedz skaidrojumus un ievieto papildu informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, kā arī elektroniski nosūta atbildi piegādātājam, kas uzdevis jautājumu.
     7. iepirkuma dokumentos iekļautie fizisko personu dati tiks apstrādāti, pamatojoties uz 2016.gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas b) un c) apakšpunktu. Personas datu apstrādes pārzinis ir SIA “LDZ CARGO”.

1. **INFORMĀCIJA PAR SARUNU PROCEDŪRAS PRIEKŠMETU**
   1. **Sarunu procedūras priekšmets:** norēķinu IT risinājuma piegāde un ieviešana SIA “LDZ CARGO” vajadzībām saskaņā ar sarunu procedūras nolikuma un tā pielikumu nosacījumiem (turpmāk – pakalpojums / attiecīgi arī Sistēma).
   2. Piedāvājumu pretendents var iesniegt tikai par visu sarunu procedūras priekšmetu kopumā pilnā apjomā. Sarunu procedūrai nav atļauts iesniegt piedāvājuma variantus.
   3. **Līguma:**
      1. izpildes būtiskākie termiņi:
         1. Sistēmas **piegāde un ieviešana 12 (divpadsmit) mēnešu laikā** no iepirkuma līguma noslēgšanas;
         2. Sistēmas **garantija 12 (divpadsmit) mēneši** no tās ieviešanas ekspluatācijā (Pakalpojuma pieņemšanas-nodošanas akta abpusējas parakstīšanas) dienas;
      2. izpildes vieta: saskaņā ar Tehnisko specifikāciju (nolikuma 3.pielikums);
      3. veids: pakalpojums;
      4. prognozējamā summa (paredzētie līdzekļi līguma īstenošanai): 200 000 EUR.

* 1. **Tehniskās specifikācijas:** pretendents apņemas sniegt pakalpojumu saskaņā ar Tehnisko specifikāciju (sk. nolikuma 3.pielikumu).
  2. Pasūtītājs ir tiesīgs finansiālu vai citu apsvērumu dēļ palielināt vai samazināt sarunu procedūras priekšmeta apjomu.

1. **PRETENDENTU IZSLĒGŠANAS NOTEIKUMI[[1]](#footnote-2)**

**Pretendentu izslēgšanas noteikumus skatīt nolikuma 1.pielikumā** „Pretendentuatlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **kvalifikācijas PRASĪBAS**

Kvalifikācijas prasības skatīt nolikuma 1.pielikumā „Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti”.

1. **PRETENDENTU PIEDĀVĀJUMU IZVĒRTĒŠANA**
   1. **Piedāvājumu izvēles kritērijs:** 
      1. saimnieciski visizdevīgākais piedāvājums par sarunu procedūras priekšmetu kopumā, ņemot vērā izmaksu un kvalitātes kritērijus;
      2. saimnieciski visizdevīgākā piedāvājuma vērtēšanas kritēriji, to skaitliskās vērtības, kuras izvērtēšanas noslēgumā summēs, un vērtēšanas metodika:

|  |  |  |  |  |
| --- | --- | --- | --- | --- |
| **Nr.p.k.** | **Vērtēšanas kritērijs** | | **Maks. punktu skaits** | |
| 1. | Cena piegādei un ieviešanai (C1) | sistēmas piegāde un ieviešana  *(piedāvājuma kopējā summa par pieteikuma vēstules 2.1.un 2.2. punkta pozīcijām)* | 70 | |
| 2. | Cena papildus darbiem (C2) | speciālista 1 cilvēkstundas likme papildus darbu izpildei *(pieteikuma vēstules 2.3.punkts)* | 10 | |
| 3. | Papildus funkcionalitāte (C3) | Pretendents apņemas nodrošināt vēlamās prasības izpildi (apliecinājums piedāvājuma tehniskajā specifikācijā atbilstoši Tehniskās specifikācijas 2.punktam) | 20 | |
| Kopā | | | | 100 | |

* + 1. Cenai punktus C (1, 2) aprēķina, izmantojot šādu formulu par katra piedāvājuma

pozīciju:

C = Cx **/** Cy **x C**m, kur:

Cx – lētākā piedāvājuma cena;

Cy – vērtējamā piedāvājuma cena;

Cm – nolikumā noteiktais maksimālais punktu skaits cenai;

* + 1. punktus C3 vērtēšanas kritērijam nosaka, pamatojoties uz pretendenta norādīto piedāvājuma tehniskajā specifikācijā par prasības izpildi atbilstoši nolikuma Tehniskās specifikācijas 2.punktam):
       1. “0” punkti vēlamās prasības izpilde (atbilstoši Tehniskās specifikācijas 2.punktam) par piedāvājuma kopējo summu (pieteikuma vēstules 2.1.un 2.2. punkta pozīciju kopsumma) *netiek* nodrošināta, tā nav piedāvājuma cenā;
       2. “20” punkti vēlamās prasības izpilde (atbilstoši Tehniskās specifikācijas 2.punktam) par piedāvājuma kopējo summu (pieteikuma vēstules 2.1.un 2.2. punkta pozīciju kopsumma) *tiek nodrošināta*, tā ir piedāvājuma cenā;
    2. par saimnieciski izdevīgāko piedāvājumu (**SP**) komisija atzīst piedāvājumu, kas iegūst vislielāko punktu skaitu saskaņā ar šajā nolikuma pielikumā norādītajiem piedāvājumu vērtēšanas un izvēles kritērijiem pēc formulas:

**SP = C1+C2+C3**

* + 1. ja, nosakot uzvarētāju, divu vai vairāku pretendentu piedāvājumi ir ieguvuši vienādu punktu skaitu, par uzvarētāju tiek noteikts pretendents, kas ieguvis lielāku punktu skaitu C1 vērtēšanas kritērijā.
  1. **Piedāvājumu vērtēšanas kārtība:**
     1. veicot pretendentu atlasi, komisija pārbauda piedāvājuma noformējuma, satura, pretendenta kvalifikācijas atbilstību sarunu procedūras nolikuma prasībām, kā arī vai ir iesniegti visi nepieciešamie dokumenti un pārliecinās, vai uz pretendentu neattiecas sarunu procedūras nolikuma 3.punktā minētie izslēgšanas gadījumi.

Ja pretendents vai pretendenta piedāvājums neatbilst kādām no minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunu procedūrā. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību.

**Komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības**;

* + 1. pēc nolikuma 5.2.1.punktā minētās pārbaudes komisija izvērtē pretendenta piedāvājuma atbilstību sarunu procedūras nolikuma tehniskajām prasībām. Ja piedāvājums neatbilst minētajām prasībām, komisija var noraidīt pretendenta piedāvājumu un izslēgt pretendentu no turpmākās dalības sarunas procedūrā;
    2. piedāvājumu vērtēšanas laikā komisija pārbauda, vai pieteikumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto pieteikuma summu komisija paziņo pretendentam, kura pieļautās kļūdas labotas. Vērtējot piedāvājumu, komisija ņem vērā labojumus;
    3. pasūtītājs ir tiesīgs lūgt, lai pretendents vai kompetenta institūcija precizē vai izskaidro piedāvājuma dokumentus, kas iesniegti atbilstoši sarunu procedūras nolikumā izvirzītajām kvalifikācijas prasībām, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija;
    4. pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības, saskaņā ar Starptautisko un Latvijas Republikas nacionālo sankciju likumu. Pretendents tiks izslēgts no dalības iepirkumā un tā piedāvājums netiks izskatīts, ja attiecībā uz pretendentu vai kādu no likumā minētajām personām tiks konstatētas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi;
    5. pēc nolikuma 5.2.5.punktā minētās informācijas izvērtēšanas komisija izvēlas piedāvājumu atbilstoši piedāvājumu izvēles kritērijam un pretendentu, uz kuru nav attiecināmi sarunu procedūras nolikumā minētie izslēgšanas gadījumi.

1. **SARUNU PROCEDŪRAS REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
   1. Sarunu procedūra beidzas pēc visu pretendentu noteiktā kārtībā iesniegto piedāvājumu izvērtēšanas, sarunām (ja nepieciešams), sarunu procedūras uzvarētāja noteikšanas vai pēc sarunu procedūras izbeigšanas, vai pārtraukšanas.
   2. Ja sarunu procedūrā nav iesniegti piedāvājumi vai ja iesniegtie piedāvājumi neatbilst sarunu procedūras dokumentos noteiktajām prasībām, komisija pieņem lēmumu izbeigt sarunu procedūru.
   3. Komisija ir tiesīga jebkurā brīdī pārtraukt sarunu procedūru, ja tam ir objektīvs pamatojums;
   4. Ja sarunu procedūrā iesniegts viens piedāvājums, komisija lemj, vai tas atbilst sarunu procedūras nolikumam, vai tas ir izdevīgs un vai attiecīgo pretendentu var atzīt par uzvarētāju sarunu procedūrā.
   5. Pasūtītāja - iepirkuma līguma slēdzēja iekšējos normatīvajos aktos noteiktajā kārtībā pieņemtais lēmums par sarunu procedūras rezultātu un līguma slēgšanu ir pamats līguma noslēgšanai ar sarunu procedūras uzvarētāju (atbilstoši sarunu procedūras nolikuma 4.pielikumam).
   6. Iepirkuma līguma slēdzējs 5 darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātu. Gadījumā, ja sarunu procedūra tika izbeigta vai pārtraukta, komisija vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
   7. Ja izraudzītais pretendents atsakās slēgt iepirkuma līgumu, tiek pieņemts lēmums slēgt līgumu ar nākamo izvirzītajām prasībām atbilstošo pretendentu saskaņā ar piedāvājumu izvēles kritēriju vai pārtraukt sarunu procedūru, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, bet tas atsakās līgumu slēgt, pasūtītājs pieņem lēmumu pārtraukt sarunu procedūru, neizvēloties nevienu piedāvājumu.

**Pielikumā:**

**1.pielikums** – Pretendentu atlase (izslēgšanas noteikumi, kvalifikācijas prasības) / piedāvājumā iekļaujamā informācija un dokumenti);

**2.pielikums** – Pieteikums dalībai sarunu procedūrā */forma/*;

**3.pielikums** - Tehniskā specifikācija;

**4.pielikums** – Līguma projekts.

VAS „Latvijas dzelzceļš”

Iepirkumu biroja vadītāja D.Smilktena

*L.Popova+371 28377135*

**1.pielikums**

VAS „Latvijas dzelzceļš” sarunu procedūras ar publikāciju

„Norēķinu IT risinājuma piegāde un ieviešana SIA “LDZ CARGO” vajadzībām” nolikumam

**PRETENDENTU ATLASE1 (izslēgšanas noteikumi, kvalifikācijas prasības)/PIEDĀVĀJUMĀ IEKĻAUJAMIE DOKUMENTI**

*izveidots tabulas formā, lai vienlaikus tiktu nodrošināta informācija par kvalifikācijas noteikumu sasaisti ar attiecīgajiem iesniedzamajiem dokumentiem*

|  |  |  |  |  |
| --- | --- | --- | --- | --- |
| **Numerācija** | **Atlases noteikumi** |  | **Numerācija**  **(1.9.p.)** | **Piedāvājumā jāiekļauj šādi dokumenti**  **(noformējuma prasības sk. sarunu procedūras nolikuma 1.7.punktā):** |
|  |  |  | 1.9.1. | pieteikuma vēstule dalībai sarunu procedūrā (nolikuma 2.pielikums); |
|  |  |  | 1.9.2. | *Ja piedāvājuma dokumentus* ***paraksta******Latvijas Republikas Uzņēmumu reģistrā norādītā persona******ar uzņēmuma pārstāvības tiesībām***, pasūtītājs/komisija pārstāvības atbilstību prasībai pārbauda publiskajā datubāzē un pārstāvības tiesību un apjomu apliecinošu dokumentu nav jāiesniedz.  *Ja piedāvājuma dokumentus paraksta persona, kuras pārstāvības tiesības un apjoms* ***nav*** *publiski pieejams* un pārbaudāms ***Latvijas Republikas Uzņēmumu reģistrā***, jāiesniedz atbilstošu pārstāvības tiesības un saistību apjomu apliecinošu dokumentu (vienošanos vai pilnvaru).  **Ārvalstīs reģistrētam pretendentam** jāiesniedz reģistrācijas valsts kompetentas institūcijas izdotu pārstāvības tiesības un apjomu apliecinošu dokumentu, ja valsts normatīvie akti paredz šādu ziņu publisku reģistru. Ja tāda nav (reģistrācijas valsts normatīvais regulējums neparedz šādai informācijai publisku reģistru vai šādu ziņu sniegšanu), iesniedz apliecinājumu par atbilstošu pārstāvību.  Ja piedāvājuma dokumentus paraksta persona, kura nav minēta ārvalsts kompetentas institūcijas izdotajā dokumentā, jāiesniedz piešķirto pārstāvības tiesību un saistību apjoma apliecinošu dokumentu (pilnvaru). |
| **3.** | **Pretendentu izslēgšanas noteikumi.**  **Pasūtītājs izslēdz** pretendentu *(kā arī tā norādīto piesaistīto personu, apakšuzņēmēju)* no dalības iepirkuma procedūrā, ja uz to attiecināms jebkurš no 3.punktā minētajiem izslēgšanas gadījumiem, neizskata piedāvājumu, kā arī neslēdz iepirkuma līgumu ar pretendentu, uz kuru attiecas jebkurš no šādiem gadījumiem**:** | | | |
| 3.1. | ir pasludināts pretendenta **maksātnespējas process, apturēta pretendenta saimnieciskā darbība** vai pretendents tiek likvidēts.  Šī punkta nosacījums attiecināms arī uz nolikuma 4.4.punktā minētajām personām; |  | 1.9.3. | ***Latvijas Republikā reģistrēts*** *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju*.  **Ārvalstīs reģistrētam pretendentam** *(ja attiecināms, arī par personām, kas prasībā minētas)* jāiesniedz pretendenta vai personas reģistrācijas (pastāvīgās dzīvesvietas) valsts kompetentas institūcijas izdotu izziņu, kas apliecina, ka nav pasludināts maksātnespējas process, apturēta vai pārtraukta saimnieciskā darbība vai piemērota darbības likvidācija; [[2]](#footnote-3) |
| 3.2. | ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, **ir nodokļu parādi** (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*.  Nosacījums vērtēšanas gaitā tiek pārbaudīts:  1) piedāvājumu iesniegšanas dienā;  2) dienā, kad pieņemts lēmums par iespējamu iepirkuma līguma slēgšanas tiesību piešķiršanu.  Šā punkta nosacījums attiecināms arī uz nolikuma 4.4.punktā minētajām personām; |  | 1.9.4. | ***Latvijas Republikā reģistrēts*** *pretendents dokumentu neiesniedz, informāciju pasūtītājs pārbauda publiskajās datu bāzēs un izmantojot publiski pieejamo informāciju (papildus skat. nolikuma 1.10.2.punktu);*  **Ārvalstīs reģistrētam pretendentam** *(ja attiecināms, arī par personām, kas prasībā minētas)* jāiesniedz reģistrācijas (pastāvīgās dzīvesvietas) valsts kompetentu institūciju izdota izziņa, kas apliecina noteiktā izslēgšanas gadījuma neattiecināmību;[[3]](#footnote-4) |
| 3.3. | pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā; |  | 1.9.5. | Informācija (apliecinājums nolikuma 2.pielikumā – pieteikuma vēstulē), ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā; |
| 3.4. | pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.  Šā punkta nosacījums attiecināms arī uz nolikuma 4.4.punktā minētajām personām; |  | 1.9.6. | *pārbauda pasūtītājs*; |
| 3.5. | pretendentam uz piedāvājumu atvēršanas dienu ir neizpildītas saistības pret pasūtītāju, kas izriet no pasūtītāja un pretendenta iepriekš noslēgta līguma.  Šā punkta nosacījums attiecināms arī uz nolikuma 4.4.punktā minētajām personām; |  | 1.9.7. | *pārbauda pasūtītājs*; |
| 3.6. | ir konstatēts, ka uz pretendentu **attiecas Starptautisko un Latvijas Republikas nacionālo sankciju likuma ierobežojumi**, kas izslēdz iespēju noslēgt iepirkuma līgumu vai var kavēt plānotā iepirkuma līguma izpildi.  Šā punkta nosacījums attiecināms arī uz nolikuma 4.4.punktā minētajām personām.  Pretendents, iesniedzot piedāvājumu, apliecina iepirkuma priekšmetā noteiktā pakalpojuma izpildi, atbilstoši nolikumam un Eiropas Savienības un Latvijas Republikas tiesību aktu prasībām, un pakalpojuma izpildē nodrošina starptautisko vai nacionālo sankciju*,* kas reglamentē ierobežojumus un aizliegumus darījumiem (preču iegādei, transportēšanai un sadarbībai) ievērošanu un izpildi atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. |  | 1.9.8. | informācija (apliecinājums nolikuma 2.pielikumā – pieteikuma vēstulē), ka pretendents nav iekļauts un uz to nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam.  ***Latvijas Republikā reģistrēts*** *pretendents papildus dokumentu ar sākotnējo piedāvājumu neiesniedz, informāciju pasūtītājs pārbauda publiskajās datu bāzēs, izmantojot publiski pieejamo informāciju. Pretendentam prasības izpildi apliecinošu dokumentu jāiesniedz pēc pasūtītāja/komisijas atsevišķa pieprasījuma.*  **Ārvalstīs reģistrētam pretendentam-** *(ja attiecināms, arī par personām, kas prasībā minētas)* jāiesniedz tā reģistrācijas (pastāvīgās dzīvesvietas) valsts kompetentās institūcijas izdotu izziņu, kurā norādītas sankciju, kuras varētu ietekmēt līguma izpildi, pārbaudei nepieciešamās ziņas:   * par uzņēmumu - nosaukums, reģistrācijas numurs, reģistrētās saimnieciskās darbības adrese; * dati par uzņēmuma valdes locekli un padomes locekli (attiecināms arī uz līdzvērtīgu pēc funkcijām un atbildības vadītāju, atbilstoši reģistrācijas valsts praksei piemērotam amata nosaukumam – direktors u.tml.), t.sk. personas vārds, uzvārds, personas (identifikācijas) kods; * dati par patieso labuma guvēju (fiziskā persona *Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma*[[4]](#footnote-5) izpratnē), t.sk. personas vārds, uzvārds, personas (identifikācijas) kods; vai ziņas par to, ka patieso labuma guvēju noskaidrot nav iespējams; * dati par pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.   *Ja šāda izziņa netiek izsniegta*, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī;[[5]](#footnote-6) |
| **4.** | **kvalifikācijas noteikumi PRETENDENTIEM (PIESAISTĪTAJĀM PERSONĀM UN PIESAISTĪTAJIEM SPECIĀLISTIEM)** | | | |
| 4.1. | Pretendenta saimnieciskā darbība ir reģistrēta kompetentā iestādē (Latvijas Republikas Uzņēmumu reģistrā vai pielīdzināmā iestādē ārvalstīs) atbilstoši normatīvo aktu prasībām.  Šā punkta nosacījums attiecināms arī uz nolikuma 4.4.punktā minētajām personām; |  | 1.9.9. | ***Latvijas Republikā reģistrēts*** *pretendents komersanta reģistrācijas apliecības kopiju neiesniedz, informāciju pasūtītājs pārbauda publiskajās datu bāzēs.*  **Ārvalstīs reģistrētam pretendentam –** jāiesniedz tā reģistrācijas valsts kompetentās institūcijas izdota dokumenta kopija vai cits apliecinājums par atbilstošu komercdarbības reģistrāciju, ja ārvalsts kompetentā iestāde šādu dokumentu neizsniedz; |
| 4.2. | **Pretendentam** iepriekšējos **5 (piecos) gados** (kā arī periodā *līdz piedāvājuma iesniegšanas dienai*) ir **pieredze** iepirkuma priekšmetam līdzīga – pēc satura un apjoma, vismaz **1 (viena) līguma sekmīgā izpildē**, kur 1 (viena) līguma vērtība ir vismaz 200 000,00 EUR (divi simti tūkstoši eiro, 00 centi) bez PVN.  Par līdzīgu piegādi pēc satura un apjoma uzskatāma **norēķinu IT risinājuma piegāde un ieviešana vismaz 50 lietotājiem.**  Risinājuma piegādei jābūt izpildītai līgumā noteiktajā termiņā un kvalitātē. |  | 1.9.10. | 1.9.10.1.  pretendenta rakstisks apliecinājums - **informācija** par 4.2. punktā minētās atlases prasībai atbilstošu pēc satura un apjoma pieredzi. Apliecinājumā jānorāda attiecīgo projektu pasūtītāja (-ju) kontaktinformācija (tālruņa Nr.) atsauksmēm – prasību izpildes pārbaudei, pakalpojuma izpildes laiks (*uzsākšana* līdz *nodošanai ekspluatācijā*).  1.9.10.2.  *Pēc pasūtītāja/komisijas pieprasījuma (piedāvājuma vērtēšanas gaitā) jāiesniedz:*  **1 atsauksme no** pretendenta norādītā **klienta** (pasūtītāja) ar ietvertu informāciju (datiem), kura apliecina prasībai atbilstošu pretendenta pieredzi, t.sk. dati par izpildīto līgumu, kuri apstiprina līdzvērtību –raksturojums, līguma izpildes periods, datums, kad pakalpojuma sniegšana/ darbi pabeigti, *ja attiecināms* – nodots ekspluatācijā, un pakalpojuma apraksts (t.sk. ja līguma ietvaros vai garantijas laikā bija reklamācijas pieteikumi, sniegt detalizētu informāciju – notikums, risinājumam īss apraksts un termiņš).  *Ja prasībai atbilstošs pakalpojums veikts VAS “Latvijas dzelzceļš” vai kādam no “Latvijas dzelzceļš” koncerna uzņēmumiem, atsauksmi nav nepieciešams iesniegt. Šādā gadījumā pietiekama ir pretendenta rakstveida apliecinājums piedāvājumā (brīvā formā) par kvalifikācijas prasības izpildi ar konkrēto projekta īstenošanu;* |
| 4.3. | Iepirkuma līguma izpildē pretendentam jānodrošina **kvalificēts personāls,** ņemot vērā veicamo darba specifiku un apjomu, tai skaitā, šādi galvenie speciālisti:    **4.3.1.Projekta vadītājs:**  4.3.1.1. ar augstāko izglītību (*izņemot pirmā līmeņa profesionālo augstāko jeb koledžas izglītību*) datorzinātnēs, dabaszinātnēs, vadības zinātnēs, sociālajās zinātnēs vai inženierzinātnēs;  4.3.1.2. zināšanas projektu vadībā, kuras apliecina vismaz bakalaura grāds projektu vadībā vai sertifikāts projektu vadībā (piemēram, PMI, PMP, Prince 2, CompTIA vai ekvivalents);  4.3.1.3. pieredze vismaz 1 (vienā) piegādājamā IT risinājuma ieviešanas un/vai paplašināšanas projektā pēdējo 5 (piecu) gadu laikā ar līgumcenu ne mazāk kā 80 000,00 EUR (astoņdesmit tūkstoši eiro, 00 centi) bez PVN, kur sistēmas lietotāju skaits ir vismaz 250 (divi simti piecdesmit) lietotāju.    **4.3.2. Sistēmu analītiķis:**  4.3.2.1. augstākā izglītība vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs  4.3.2.2. ir pieredze pēdējo 5 (piecu) gadu laikā kā sistēmu analītiķim piegādājamā ITrisinājumaieviešanas vai papildinājumu projektā, kur projekta finanšu apjoms ir ne mazāks kā 80 000,00 EUR (astoņdesmit tūkstoši eiro, 00 centi) bez PVN.    **4.3.3. Vismaz 1 programmētājs:**  4.3.3.1. ir iegūta augstākā izglītība vai otrā līmeņa profesionālā izglītība (vai ekvivalenta izglītība) datorzinātnēs, informācijas tehnoloģijās, dabaszinātnēs, vadības zinātnēs vai inženierzinātnēs;  4.3.3.2. ir pieredze pēdējo 5 (piecu) gadu laikā kā programmētājam iepirkuma priekšmetam līdzīgā piegādājamajā risinājumā vai papildinājumu projekta ieviešanā/pielāgošanā, kur projekta finanšu apjoms ne mazāks kā 80 000,00 EUR (astoņdesmit tūkstoši eiro, 00 centi) bez PVN.    **4.3.4. Vismaz 1 sistēmas testētājs**:  4.3.4.1. ir iegūta augstākā izglītība - vismaz bakalaura grāds datorzinātnēs, dabaszinātnēs, vadības zinātnēs vai inženierzinātnēs;  4.3.4.2. zināšanas testēšanas jomā, kuras apliecina sertifikāts (piemēram, ISTQB sertifikāts – Certified Tester Foundation vai cits līdzvērtīgs dokuments, kurš apliecina praktisko pieredzi, apmācību un zināšanu pārbaudi (eksāmenu) informācijas sistēmu testēšanas jomā;  4.3.4.3. pieredze automatizēto testēšanas rīku izmantošanā un automatizēto testu izstrādē, servera programmatūras tai skaitā tīmekļa pakalpojumu un lietotāju saskarnes programmatūras testēšanā;  4.3.4.4. pieredze pēdējo 5 (piecu) gadu laikā vismaz 1 līdzvērtīga informācijas sistēmu izstrādes vai pilnveidošanas projektu realizācijā sistēmas testētāja lomā (par līdzvērtīgu tiks uzskatīti informācijas sistēmu projekti, kas atbilst vienlaicīgi visiem minētajiem nosacījumiem);    Visi piesaistītie speciālisti pārvalda latviešu vai angļu valodu nepieciešamajā apjomā; |  | 1.9.11. | Prasības izpildes apliecināšanai un pierādīšanai par pretendenta piesaistīto speciālistu kvalifikāciju jāiesniedz (*attiecināms uz visiem 4.3. punktā minētajiem speciālistiem*):    1.9.11.1. **informācija** (apraksts brīvā formā un dokumentācija) par speciālistu:  a) speciālista pakalpojuma izpildē **veicamie pienākumi (amats), speciālista vārds uzvārds**;  b) ziņas, kas apstiprina atbilstību atlases prasībai atbilstošu pēc satura un apjoma speciālista **pieredzi**;  c) pretendenta norādītajam speciālistam, atbilstoši veicamajam pienākumiem (amatam) pakalpojuma izpildē, **kvalifikācijas atbilstību apliecinoša dokumenta kopija** (apliecība/ apliecinājums, sertifikāts, licence, diploms, izglītības dokuments) vai adrese tīmekļvietnē (saite), kur dati pieejami tādā apjomā, lai pasūtītājs/komisija varētu pārliecināties un pārbaudīt pretendenta speciālista profesionālās kvalifikācijas atbilstību.    1.9.11.2.*pēc komisijas/*pasūtītāja pieprasījuma (piedāvājuma vērtēšanas gaitā) jāiesniedz prasībai atbilstošas pieredzes un/vai sadarbību apliecinošs dokuments:  a) **atsauksme**\* profesionālās pieredzes pierādīšanai;  b) norādītā speciālista parakstīts **apliecinājums** par piedalīšanos līguma izpildē tā noslēgšanas gadījumā.    *Ja prasībai atbilstošs pakalpojums veikts VAS “Latvijas dzelzceļš” vai kādam no “Latvijas dzelzceļš” koncerna uzņēmumiem, atsauksmi nav nepieciešams iesniegt. Šādā gadījumā pietiekama ir atsauce sniegtajā informācijā uz konkrēto projekta īstenošanu;* |
|  | **PIESAISTĪTĀS PERSONAS** | | | |
| 4.4. | Pretendents ir tiesīgs piesaistīt apakšuzņēmēju vai personas, uz kuras iespējām pretendents balstās, lai apliecinātu savu atbilstību iepirkuma dokumentos noteiktajām prasībām, un tas nepieciešamas konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents iesniedz informāciju un dokumentus, kuri apliecina sadarbību atbilstošu norādītajai informācijai un piesaistītās personas atbilstību iepirkuma nolikuma prasībām, ņemot vērā piesaistītās personas pienākumus līguma izpildē noslēgšanas gadījumā.  Gadījumā, ja pretendents balstās uz norādītās personas saimnieciskajām un finansiālajām iespējām, jāiesniedz saistību dokuments (vienošanās u.tml.), kas apstiprina solidāru atbildību par iepirkuma līguma izpildi.  Uz pretendenta piesaistītajiem sadarbības partneriem tāpat kā uz pretendentu attiecināmi nolikumā noteiktie izslēgšanas gadījumi un tie tiks pārbaudīti saskaņā ar nolikumā noteikto. Pārējos punktos noteiktās prasības izpildāmas, ņemot vērā piesaistītās personas pienākumus līguma izpildē noslēgšanas gadījumā; |  | 1.9.12. | *Ja attiecināms*, lai apliecinātu atbilstību atlases prasībai, jāiesniedz informācija un dokumenti, kuri uzskatāmi pierāda un apliecina atbilstošu atbildības sadalījumu un sadarbību, tai skaitā:  1) **informācija** (nosaukums, reģistrācijas dati) **par piesaistīto personu** - norādīto apakšuzņēmēju, kura veicamo  pakalpojumu **vērtība ir vismaz 10000,00** (desmit tūkstoši eiro, 00 centi) EUR, bez PVN  un/vai personu, uz kuras saimnieciskajām, finansiālajām, tehniskajām vai profesionālajām spējām pretendents balstās, tai nododamo darbu, pakalpojumu vai resursiem, līguma daļu un apjomu;  2) piesaistītās personas rakstisks **apliecinājums vai vienošanās kopija**, kura pierāda un apstiprina plānoto sadarbību: darbu, pakalpojumu, nododamo resursu un kompetenču pieejamību pretendentam iespējamā noslēdzamā iepirkuma līguma izpildē, ja pretendents tiks atzīts par uzvarētāju;  3) *ja attiecināms,* jāpievieno (ja nav iekļauts iepriekš minētajā vienošanās) vienošanos par solidāru atbildību iepirkuma līguma izpildē;  4) pretendenta piesaistītās personas rakstisks apliecinājums (vai var tikt ietverts iepriekš minētajā vienošanās dokumentā), ka piesaistītā persona (sadarbības partneris) atbilst nolikumā noteiktajām prasībām, atbilstoši tās pienākumiem un saistībām, kā arī uz to nav attiecināmi nolikumā minētie izslēgšanas gadījumi; |
|  | **Pretendenta tehniskais piedāvājums** | | | |
| 4.5. | Pretendenta piedāvājums a**tbilst sarunu procedūras nolikuma (tai skaitā, Tehniskās specifikācijas) prasībām.** |  | 1.9.13. | **piedāvājuma tehniskā specifikācija** atbilstoši nolikuma Tehniskajā specifikācijai (nolikuma 3.pielikums), kurā ietverta **detalizēta informācija, kas pierāda piedāvājuma atbilstību katrā prasībā noteiktajam.**  *Ja nepieciešams,* pievienojami dati, papildus dokumenti vai informācija.  Pretendents prasības izpildei drīkst norādīt tīmekļvietnes adresi, kur bez papildus maksas pieejami dati, kuri skaidri, viennozīmīgi un nepārprotami apstiprina piedāvājuma atbilstību atlases prasībai, t.sk. Tehniskajai specifikācijai un tehniskajā piedāvājumā norādītajam (pretendentam jāpārliecinās, ka tīmekļvietnes adrese ir aktīva un dokumentācija ir pieejama).  Tehniskās specifikācijas noslēgumā informatīvos nolūkos ievietots formas veidnes paraugs piedāvājuma tehniskās specifikācijas sagatavošanai. |

**2.pielikums**

VAS „Latvijas dzelzceļš” sarunu procedūras ar publikāciju „ Norēķinu IT risinājuma piegāde un ieviešana SIA “LDZ CARGO” vajadzībām” nolikumam

*[pretendenta uzņēmuma veidlapa]*

2024.gada \_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_\_\_\_\_\_\_\_\_\_\_\_\_

**PIETEIKUMS DALĪBAI SARUNU PROCEDŪRĀ AR PUBLIKĀCIJU**

**“Norēķinu IT risinājuma piegāde un ieviešana SIA “LDZ CARGO” vajadzībām”**

/forma/

Pretendents \_\_\_\_\_\_\_\_\_\_\_\_\_\_\_\_\_\_, reģ.Nr. LR Komercreģistrā\_\_\_\_\_\_\_\_\_\_\_\_\_\_\_\_,

(Pretendenta nosaukums)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu:

1. apliecina savu dalību VAS „Latvijas dzelzceļš” organizētajā sarunu procedūrā ar publikāciju „Norēķinu IT risinājuma piegāde un ieviešana SIA “LDZ CARGO” vajadzībām” (turpmāk – sarunu procedūra);

**FINANŠU PIEDĀVĀJUMS[[6]](#footnote-7)**

1. piedāvā Norēķinu IT risinājuma piegādi un ieviešanu atbilstoši sarunu procedūras nolikuma (t.sk., Tehniskās specifikācijas un iepirkuma līguma prasībām) par šādu cenu :

|  |  |  |
| --- | --- | --- |
| *Nr.p.k.* | *piegāde un pakalpojums* | *Summa, EUR, bez PVN* |
| 2.1. | Norēķinu IT risinājuma (programmnodrošinājuma) piegāde |  |
| 2.2. | Norēķinu IT risinājuma ieviešana |  |
|  | **Piedāvājuma kopējā summa**[[7]](#footnote-8)**:** |  |
| 2.3. | Norēķinu IT risinājuma papildus izstrādes darbu veikšana (EUR/h)[[8]](#footnote-9) |  |

1. apliecina, ka garantijas termiņš izpildītam pakalpojumam ir **12 (divpadsmit) mēneši** no ieviešanas ekspluatācijā (pakalpojuma pieņemšanas-nodošanas akta abpusējas parakstīšanas dienas);
2. piedāvā samaksas termiņu par norēķinu IT risinājuma piegādi un ieviešanu 20 (divdesmit) kalendāra dienas no pakalpojuma pieņemšanas dokumenta un rēķina parakstīšanas dienas;
3. informē par piedāvātā Norēķinu IT risinājuma 1 mēneša uzturēšanas maksu … EUR, bez PVN (minimums 3 gadu periodam)**[[9]](#footnote-10)**, kā arī piedāvājuma tehniskajā specifikācijā (un/vai tam pievienotajos dokumentos) - par turpmākajiem IT risinājuma lietošanas nosacījumiem;
4. apliecina, ka neatbilst nevienam no sarunu procedūras nolikuma 3.punktā minētajiem pretendentu izslēgšanas gadījumiem;
5. apliecina un saprot, ka, izpildoties kādam no sarunu procedūras nolikuma 3.punktā minētajiem pretendentu izslēgšanas gadījumiem piedāvājuma derīguma termiņa laikā, pretendents var tikt izslēgts no dalības sarunu procedūrā, piedāvājums var tikt noraidīts vai līguma slēgšanas tiesību piešķiršanas gadījumā pasūtītājs var atteikties slēgt iepirkuma līgumu;
6. apliecina, ka sarunu procedūras nolikums ir skaidrs un saprotams, iebildumu un pretenziju nav un iepirkuma līguma slēgšanas tiesību piešķiršanas gadījumā apņemas pildīt visus sarunu procedūras nolikuma noteikumus, kā arī slēgt līgumu atbilstoši sarunu procedūras nolikumam pievienotajam iepirkuma līguma projektam;
7. atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas;
8. garantē, ka pakalpojuma izpildē tiks pieaicināti kvalificēti speciālisti, kuri ir kompetenti, lai sniegtu sarunu procedūras nolikumā minēto pakalpojumu un tas tiks veikts saskaņā ar labāko praksi;
9. apliecina, ka piedāvājuma kopējā summa ietver visas ar pakalpojuma izpildi saistītās izmaksas, kas t.sk.: cena par pakalpojumu, speciālistu piesaiste, konsultācijas klātienē un neklātienē (telefoniski, e-pasta, on-line režīmā), personāla un administratīvās izmaksas, sociālais u.c. nodokļi (izņemot PVN ) saskaņā ar Latvijas Republikas tiesību aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml;
10. apliecina, ka pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā, kā arī nav mēģinājusi prettiesiski ietekmēt LDZ, iepirkuma komisijas vai iepirkuma komisijas locekļa lēmumu attiecībā uz iepirkuma procedūru vai iegūt tādu konfidenciālu informāciju, kas tam sniegtu nepamatotas priekšrocības iepirkumā;
11. apliecina*,* ka pretendents nav iekļauts un uz to nav attiecināmas starptautiskās vai nacionālās sankcijasatbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņos pasūtītājam;
12. apliecina, ka ir iepazinies ar „Latvijas dzelzceļš” koncerna mājas lapā [*www.ldz.lv*](http://www.ldz.lv)publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki;
13. apliecina, ka iepirkuma līguma izpildē netiks izmantots neatļauts darbaspēks un citi resursi;
14. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_

(paraksts)

Pretendenta adrese un bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numuri, oficiālā e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendenta vadītāja vai pilnvarotās personas amats, vārds un uzvārds

**3.pielikums**

VAS „Latvijas dzelzceļš” sarunu procedūras ar publikāciju „Norēķinu IT risinājuma piegāde un ieviešana SIA “LDZ CARGO” vajadzībām” nolikumam

**TEHNISKĀ SPECIFIKĀCIJA**

SIA "LDZ CARGO" (turpmāk tekstā LDZ CARGO) nepieciešams esošs IT risinājums (turpmāk arī Sistēma), kas nodrošinās uzņēmumam order-to-cash procesu (līgumi, pasūtījumi, vilcieni, dokumentu aprēķini, rēķinu izrakstīšana, finanšu perioda slēgšana) ar iespēju papildināt funkcionalitāti pēc nepieciešamības.

**1. Funkcionālās prasības (obligātās prasības):**

* 1. **Līguma modulis.**

Sistēmai jāatbalsta jebkāda veida līgumu ievade, t.sk. par: vagonu un konteineru nomu (izmantošanu), vagonu un lokomotīvju remontu, vilces pakalpojumiem, kravu pārvadājumiem utt.

IT risinājumā ir jābūt līguma modulim, kas ļauj ievadīt līguma cenu (pārvadājumu tarifus) un norēķinu nosacījumus un izmantot līguma datus dokumentos, uz kuru pamata tiek izrakstīts rēķins un rēķinos. IT risinājumam jānodrošina iespēja pievienot sistēmā līguma veidlapu (failu .doc, .pdf formātā).

* 1. **Aprēķinu modulis.** IT risinājumam ir jānodrošina dokumentu tarifikāciju atbilstoši spēkā esošajiem LDZ CARGO iekšzemes un tranzīta Tarifiem (pavadzīme, vispārējā parauga akts, vagonu padošanas un novākšanas saraksts, uzkrāšanas kartiņa) vagoniem un konteineriem. Tarifu aprēķinam jānodrošina mainīgo lielumu ievade, pamatojoties uz kuriem tiek aprēķināts tarifs, piemēram, attālums starp stacijām, vagona īpašuma veids, vagona tips, vagona asu skaits, svars, kravas veids (HKN kods), mainīgā daļa (dīzeļdegvielas cenas izmaiņas), indeksācijas koeficients (ritošā sastāva uzturēšanas izmaksas, infrastruktūras izmantošana, faktiskā inflācija valstī). Paredzēt, ka Sistēmas lietotājs var mainīt Tarifu un nodokļu piemērošanas nosacījumus un nepieciešamības gadījumā noteikt atsevišķu. Tāpat IT risinājumam ir jānodrošina dokumentu grupu pārrēķins, kad tas ir nepieciešams.
  2. **Pavadzīmju modulis** **(SMGS, CIM, Iekšzemes pārvadājumi (KU-29))**. IT risinājums paredz izveidot vai saņemt no IS KPS SMGS, CIM, KU-29 pavadzīmju datus. Pavadzīmju dati var izmainīties pārvadāšanas laikā un IT risinājumam jānodrošina šo izmaiņu ievade. Sistēmai jānodrošina manuāla SMGS, CIM, KU-29 pavadzīmju datu ievade, gan automātiska pavadzīmju izveide, pamatojoties uz vilciena lapas datiem.
  3. **Papildu pakalpojumu modulis.** IT risinājumam ir jānodrošina iespēja veidot dokumentus papildu pakalpojumu uzskaitei un norēķiniem par tiem vai saņemt tos no citām sistēmām. Sistēmai ir jānodrošina iespēja aprēķināt maksu par papildus pakalpojumiem pamatojies uz izveidotiem dokumentiem un iespēja Sistēmas lietotājam noteikt citu maksu.
  4. **Rēķinu modulis.** IT risinājumā jāparedz standarta režīms, kurā pamatojoties uz dokumentiem par papildus pakalpojumiem var izveidot rēķinu, un analītiskais režīms, kurā lietotājs var redzēt visus dokumentus, kas sagatavoti rēķina izveidošanai vienam vai vairākiem papildus pakalpojumiem. Sistēmai jāģenerē rēķins .pdf un/vai .xls formātā dažādās valodās (latviešu, angļu) ar tiesībām lietotājam pielāgot rēķina formu otrā līgumslēdzēja prasībām. Jānodrošina iespēja pievienot rēķinam pielikumi un metadati xml formātā. Sistēmai jānodrošina iespēja pārsūtīt rēķinu uz citu sistēmu (KPS WS).
  5. **Darbības un finanšu pārskatu modulis**. IT risinājumam jānodrošina operatīvo un finanšu pārskatu veidošana par pašreizējo un iepriekšējo periodu. IT risinājumam arī jānodrošina iespēja manuāli vai automātiski slēgt operatīvo (ikdienas) finanšu (ikmēneša) periodu.
  6. **Datu pārsūtīšanas formāti.** IT risinājumam jānodrošina informācijas apmaiņa starp dažādām VAS “Latvijas dzelzceļš” (turpmāk – LDZ) un LDZ CARGO sistēmām (datu saņemšana/sūtīšana).
  7. **Klasifikatori.** IT risinājumam ir jānodrošina LDZ klasifikatoru sinhronizācija, kā arī jāparedz iespēja IT risinājuma ietvaros veidot un uzturēt jaunus klasifikatorus.
  8. **Administrēšanas modulis** – IT risinājumam ir jānodrošina administrēšanas modulis Sistēmas lietotājiem ar lietošanas tiesību piešķiršanas nosacījumiem un nepieciešamo iestatījumu apskates un mainīšanas noteikumiem.
  9. IT risinājuma lietotāji ir LDZ CARGO darbinieki (200+) un ārējie lietotāji (50+)

1. **Funkcionālās prasības (vēlamās prasības):[[10]](#footnote-11)**
   1. Tiks uzskatīts par priekšrocību papildus funkcionāls – izmaksu aprēķina funkcionāls, vagonu pieņemšanas/nodošanas modulis (4770), CRM (klientu attiecību pārvaldība), aktīvu (vagonu parka) pārvaldības modulis, nomas ienākumu modulis, bankas maksājumu apstrādes modulis, integrācija ar citam sistēmām un moduļiem. Risinājuma pieejamībai jābūt ne mazākai par 99% (24\*7 režīmā), par atskaites punktu ņemot mēnesi.
2. **Sistēmas drošības prasības (obligātās prasības):**
   1. Autentifikācija - Pirms uzsākt jebkuras darbības ar Sistēmu, Sistēmas lietotājam ir jāautentificējas AD, izmantojot LDz domēna lietotājvārdu. Lietotājam jānodrošina iespēja pārtraukt darba sesiju, izmantojot darba beigšanas (log-out) funkciju Sistēmā.
   2. Autorizācija - Sekmīgas autentifikācijas gadījumā Sistēma piešķir lietotājam atbilstošu lomu komplektu – autorizē veikt šim lietotājam atļautās darbības, atbilstoši aktuālajām lietotāja tiesībām, kuri ir piešķirtas izmantojat AD grupas.
   3. Sistēmai jāuztur tiesību informācija un jānodrošina piekļuves kontrole, lai tikai autorizēti lietotāji varētu piekļūt tās resursiem. Tiesību kontroles realizācijai jāatbilst sekojošiem principiem:
      1. zina tikai tas, kuram jāzina;
      2. pienākumu pildīšanai jānodrošina minimālas privilēģijas;
      3. viss, kas nav atļauts, ir aizliegts.
   4. Lietotāja identificēšana - jānodrošina, ka lietotājs tiek identificēts, pirms tiek atļauta jebkāda cita darbība ar sistēmu. Nesekmīgas identifikācijas gadījumā lietotājam jāsaņem paziņojums, ka identifikācija ir nesekmīga, nenododot papildu informāciju, kas var palīdzēt veikt lietotājvārdu vai paroļu pārlasi.
   5. Paroļu pārvaldība - Lietotāju paroļu pārvaldībai jāizmanto Microsoft Active Directory funkcionalitāte (paroļu pārvaldība nav jārealizē Sistēmā).
   6. Vispārīgas drošības prasības - Sistēmai jānodrošina, lai tiktu ievēroti šādi principi:
      1. Konfidencialitāte – informācija ir pieejama tikai autorizētiem lietotājiem;
      2. Datu integritāte – informācija ir pasargāta no tīšas vai netīšas neautorizētas modificēšanas (t.sk. jānodrošina aizsardzība pret iespēju datu ievades laukos ievadīt izpildāmas komandas);
      3. Pieejamība – informācija un ar to saistītā funkcionalitāte ir pieejama noteiktā apjomā, laikā un vietā;
      4. Autentiskums – informācijas izcelsme ir pierādāma, sistēma var uzticēties, ka identitāte ir patiesa.
      5. Atbildība – katra darbība ar informāciju ir jāsasaista ar tās veicēju.
   7. Auditācijas pieraksti (log faili) - Sistēmai jāveic autorizētiem lietotājiem pieejamo Sistēmas procesu auditācija. Katrā auditācijas pierakstā Sistēmai jāiekļauj šāds auditējamo notikumu informācijas minimums:
      1. notikuma datums un laiks;
      2. notikuma veids (nosaukums);
      3. ar notikumu saistītā lietotāja identitāte;
      4. notikuma iznākums – sekmīga vai nesekmīga darbība;
      5. cita, attiecīgajam notikumam specifiska informācija, kas tiks identificēta detalizētu prasību analīzes laikā.
      6. Lai nodrošinātu centralizētu žurnālfailu uzkrāšanu, žurnalēšana jāveic izmantojot EventLog vai SysLog ar atbilstošu Winlogbeat (Windows serveriem) un/vai rsyslog (Linux serveriem).
   8. Auditācijas pierakstu veidošana - Sistēmai jādrošina padziļināta pierakstu veidošana (log-faili), kuru var ieslēgt vai atslēgt tiešsaistes režīmā problēmas lokalizācijai.
   9. Auditācijas pierakstu uzglabāšana - Sistēmai jānodrošina pilnvērtīga un izsekojama, pret ārējiem iedarbības faktoriem aizsargāta, auditācijas pierakstu izveide, tajā skaitā pret tīšu vai netīšu datu sagrozīšanu. Jānodrošina iespēja Sistēmas administratoram konfigurēt adresi, kurā tiek saglabāti OS log-faili (Winlogbeat Windows serveriem un/vai rsyslog Linux serveriem).
   10. Sesiju pārtraukšanas mehānisms – Sistēmai jārealizē mehānisms neaktīvas lietotāja sesijas pārtraukšanai (lietotāja sesija tiek pārtraukta, sasniedzot noteiktu noildzes laiku, ilgumu konfigurē IS administratori).
   11. Personas datu aizsardzība - Sistēmai jānodrošina Personas datu aizsardzības prasību ievērošana – datu anonimizēšana, dzēšana, datu pārnesamība, meklēšana u.tml.
   12. Protokoli - Sistēmas darbības nodrošināšanai nav pieļaujama uzskaitīto komunikāciju protokolu izmantošana:
       1. SMB v1 (jāizmanto SMB v2 vai augstāka);
       2. HTTP (jāizmanto HTTPS);
       3. FTP (jāizmanto SFTP vai FTPS);
       4. SMTP (jāizmanto SMTPS);
       5. LDAP (jāizmanto LDAPS).
   13. Drošības sertifikāti - Sakarā ar nepieciešamību nodrošināt drošību portāliem iekšējos un ārējos tīklos ir nepieciešams izmantot tikai TLS šifrēšanu (versija 1.2 vai jaunāka). Jāizmanto esošo Wildcard SSL \*.ldz.lv vai/un \*.int.ldz.lv sertifikātu, cita gadījumā nepieciešams pirkt jaunu sertifikātu pie sertifikātu oficiāliem piegādātajiem (piem. Godaddy, ssl.com, ssls.com utt.)
       1. Risinājumam jābūt izstrādātam ņemot vērā šādas prasības: Ministru kabineta 2021. gada 6. jūlija noteikumi Nr. 508 “Kritiskās infrastruktūras, tajā skaitā Eiropas kritiskās infrastruktūras, apzināšanas, drošības pasākumu un darbības nepārtrauktības plānošanas un īstenošanas kārtība”,
       2. Eiropas Parlamenta un Padomes 2016. gada 27. aprīļa Regula (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
   14. Ja tiek izmantota mākoņošana, datiem jāatrodas tikai ES vai EEZ valstīs.
   15. IT risinājuma piegādātājam jābūt ES vai NATO, ne NVS valstu piegādātājam. Sistēmas piegādātājs ir juridiska persona, kas ir reģistrēta Eiropas Savienības vai Eiropas Ekonomikas zonas dalībvalstī.
3. **Dokumentācijas prasības (obligātās prasības):**
   1. Sistēmas standarta un administratora dokumentācija - Piegādājot Sistēmu ir jābūt pieejamai standarta dokumentācijai, kas ietver Sistēmas vispārīgo aprakstu, instalēšanas norādījumus, kā arī citu informāciju, kas nepieciešama Sistēmas darbības nodrošināšanai.
   2. Sistēmas administratora instrukcija - Sistēmas administratora instrukcijā jāiekļauj, ja sistēma tiks izvietota uz LDz Datu centra serveriem:
      1. programmatūras un aparatūras prasības;
      2. IS arhitektūras shēma MS Visio formātā (.vsdx) ar aprakstu;
      3. IS funkcionālas shēma MS Visio formātā (.vsdx) ar aprakstu;
      4. IS WorkFlow shēma MS Visio formātā (.vsdx) ar aprakstu;
      5. IS moduļu un konfigurācijas parametru apraksts;
      6. procesu apraksts ar piemēriem – kādiem procesiem jāstrādā; kā startēt un apturēt katru procesu, kā pārbaudīt procesa korekto darbību;
      7. procesa darbības kritēriju apraksts monitoringa sistēmai;
      8. IS pierakstu (log-failu) apraksts, pierakstu glabāšanas vieta, IS pierakstu arhivēšana;
      9. IS failu sistēmas struktūra ar aprakstu;
      10. ugunsmūra protokola un portu konfigurācijas apraksts;
      11. antivīrusa Policy un Exclusions;
      12. IS uzturēšanas procesu apraksts Sistēmas administratoriem;
      13. IS mijiedarbības apraksts ar citām LDz IS;
      14. apraksts kā tīrīt IS dati pēc noteiktā datuma un citiem kritēriem;
      15. apraksts kā tīrīt auditācijas tabulas;
      16. apraksts kā var pilnība iztukšot auditācijas tabulas;
      17. resursu saraksts datu dublējumkopēšanai, lai varētu atjaunot IS darbību.
   3. Sistēmas atjaunošanas instrukcija, ja sistēma tiks izvietota uz LDz Datu centra serveriem - Jābūt sagatavotai Sistēmas atjaunošanas instrukcijai – pēc avārijas, Sistēmas atjaunošanas plānam (no nulles).
   4. Sistēmas lietotāja rokasgrāmata - Jābūt pieejamai Sistēmas lietotāja rokasgrāmatai, lai LDz varētu to izmantot definēto procesu aprakstīšanai un nepieciešamo papildus instrukciju sagatavošanai.
   5. Uzstādīšanas un konfigurācijas apraksti, ja sistēma tiks izvietota uz LDz Datu centra serveriem - Sistēmas ieviešanas rezultātā Pasūtītāja mērķis ir saņemt visu dokumentāciju, kas turpmāk LDz ļautu pārņemt Sistēmas apkalpošanu un uzturēšanu bez tālākas Piegādātāja palīdzības. Tas nenozīmē, ka Pasūtītājs pēc Sistēmas nodošanas ekspluatācijā atteiksies no Piegādātāja turpmākajiem pakalpojumiem. Uzstādīšanas un konfigurācijas aprakstiem jāatbilst iepriekš minētajam mērķim.
   6. Dokumentācijas valoda - Visai Piegādātāja sagatavotajai dokumentācijai ir jābūt latviešu valodā. Lai samazinātu iespējamās kļūdas un problēmas, kas varētu rasties terminu tulkošanas rezultātā, konfigurācijas (uzstādījumu, projektējumu) dokumentos Sistēmas elementu nosaukumus var definēt oriģinālvalodā, iekavās norādot tulkojumu latviešu valodā. Vispārējos aprakstos un norādījumos jālieto latviešu valoda.
   7. Dokumentācijas formāts - Visa dokumentācija ir jāiesniedz elektroniskā veidā – formātā, kas pieļauj tā rediģēšanu ar Pasūtītāja rīcībā esošo MS Office, vai tai ir jābūt aktualizētai un pieejamai tiešsaistes režīmā.
   8. GDPR prasību atbilstības apraksts - Dokumentāls pierādījums, ka pakalpojuma sniedzējs LDz datus glabās tikai ES vai EEZ. Dokumentāls pierādījums par to, ka LDZ dati ES un EEZ datu glabātāji atbilst AML prasībām.
   9. Jānodrošina instrukcijas iesniegšana ar darbību aprakstu par no mākoņrisinājuma serveriem izeksportēto datu apstrādes iespējām un kārtību.
4. **Pieejamības un veiktspējas prasības (obligātās prasības):**
   1. Sistēmas darbības nepārtrauktība - Sistēmas nodrošinātā pakalpojuma neplānots pārtraukums sistēmas paredzētajā darba laikā nedrīkst būt ilgāks par 24 stundām mēnesī (summāri).
   2. Sistēmas darbības atjaunošana - Notiekot incidentam, kura dēļ Sistēmas darbība tika apturēta (piemēram, elektroenerģijas piegādes traucējums), programmatūras darbības atsākšanai jānotiek automātiski bez cilvēka iejaukšanās. Nedrīkst pazust incidenta laikā apstrādājamie dati vai programmatūras konfigurācijas dati.
   3. Sistēmas ātrdarbība - Jānodrošina šādu ātrdarbības prasību izpilde:
      1. Visām ekrāna formām, kas nesatur apjomīgu biznesa loģiku, ir pilnībā jāparādās ne vairāk kā 1 sekundes laikā;
      2. Meklējot ierakstu pēc datubāzes primārās atslēgas lauka, 95% gadījumu nedrīkst pārsniegt 0.5 sekundes (no brīža, kad atbilstošā centralizēti izvietotā komponente ir saņēmusi pieprasījumu, līdz brīdim, kad tā sagatavo meklēšanas rezultātu sarakstu);
      3. Meklējot pēc indeksēta datu bāzes lauka, 95 % gadījumu nedrīkst pārsniegt 2 sekundes (no brīža, kad atbilstošā centralizēti izvietotā komponente ir saņēmusi pieprasījumu, līdz brīdim, kad tā sagatavo meklēšanas rezultātu sarakstu);
      4. Meklējot pēc neindeksēta datu bāzes lauka, 95% gadījumu nedrīkst pārsniegt 10 sekundes (no brīža, kad atbilstošā centralizēti izvietotā komponente ir saņēmusi pieprasījumu, līdz brīdim, kad tā sagatavo meklēšanas rezultātu sarakstu).
   4. Sistēmas darbības pārbaude – Sistēmā jānodrošina iespēja, lai monitoringa sistēma pārbaudītu vai visi IS procesi (programmas) strādā (vai visa IS funkcionalitāte ir pieejama), vai nē: API web servisi vai skripti, vai regulāri tiek atjaunināta strukturēta informācija failā.
5. **Garantijas prasības (obligātās prasības):**
   1. Sistēmas garantijas uzturēšana - Piegādātājam jānodrošina Sistēmas garantijas uzturēšana 12 mēnešus pēc ieviešanas ekspluatācijā (t.i. no Sistēmas pieņemšanas-nodošanas akta abpusējas parakstīšanas brīža), kas ietver: Sistēmas tehnisko atbalstu, attīstības un izmaiņu maksas konsultācijas.
   2. Sistēmas kļūdu novēršana - Sistēmas garantijas uzturēšanas ietvaros Piegādātājam jāveic piegādātās programmatūras, uzstādījumu, konfigurācijas vai modifikāciju kļūdu novēršana, kā arī datu bojājumu novēršana, kas radusies Piegādātāja apzinātas vai neapzinātas rīcības rezultātā un kas apgrūtina Sistēmas izmantošanu.
   3. Dokumentācijas kļūdu novēršana - Piegādātājam jāveic dokumentācijas kļūdu un nepilnību novēršana, kā arī dokumentācijas atjaunošana gadījumos, kad izstrādes un ieviešanas kļūdu novēršanas rezultātā ir mainīta vai papildināta esošā Sistēmas funkcionalitāte.
   4. Garantijas pakalpojuma darbu izpilde - Piegādātājam jānodrošina savlaicīga garantijas pakalpojuma darbu izpilde, atbilstoši definētajām darbu kategorijām un izpildes termiņiem. Piegādātājam jānodrošina šāds reaģēšanas laiks darba dienās, sākot no brīža, kad tiek informēts Piegādātājs:
      1. augsta un vidēja prioritāte – 4 darba stundas;
      2. zema prioritāte – 8 darba stundas;
      3. konsultācijas – 16 darba stundas.

PIEDĀVĀJUMA TEHNISKĀ SPECIFIKĀCIJA

sarunu procedūrā ar publikāciju „Norēķinu IT risinājuma piegāde un ieviešana SIA “LDZ CARGO” vajadzībām”

/forma/

|  |  |  |  |
| --- | --- | --- | --- |
| NPK  /saglabājama **numerācija atbilstoši** nolikuma **Tehniskajai specifikācijai**/ | Prasība | **Pretendenta atzīme par prasības izpildi un piedāvātā risinājuma attiecināmību**  **(+/ -)** | **Pretendenta detalizēta informācija, kas pierāda piedāvājuma atbilstību katrā prasībā noteiktajam** |
| 1. | **1. Funkcionālās prasības (obligātās prasības):** | | |
| 1.1. | **Līguma modulis.**  Sistēmai jāatbalsta jebkāda veida līgumu ievade, t.sk. par: vagonu un konteineru nomu (izmantošanu), vagonu un lokomotīvju remontu, vilces pakalpojumiem, kravu pārvadājumiem utt.  IT risinājumā ir jābūt līguma modulim, kas ļauj ievadīt līguma cenu (pārvadājumu tarifus) un norēķinu nosacījumus un izmantot līguma datus dokumentos, uz kuru pamata tiek izrakstīts rēķins un rēķinos. IT risinājumam jānodrošina iespēja pievienot sistēmā līguma veidlapu (failu .doc, .pdf formātā). |  |  |
| (..) | (..) | (..) | (..) |

*Tehniskās specifikācijas pēdējās aktualizācijas datums:22.01.2025.*

**4.pielikums**

VAS “Latvijas dzelzceļš” sarunu procedūras ar publikāciju

„Norēķinu IT risinājuma piegāde un ieviešana SIA “LDZ CARGO” vajadzībām” nolikumam

*PROJEKTS*

**LĪGUMS**

|  |  |
| --- | --- |
| Rīgā, | *dokumenta datums skatāms laika zīmogā* |

**SIA “LDZ CARGO”,** reģistrācijas Nr.40003788421, tās valdes priekšsēdētāja Aļģirda Miķelsona un valdes locekļa Raimonda Freimaņa, kuri rīkojas uz statūtu pamata (turpmāk – Pasūtītājs), no vienas puses, un **\_\_\_\_\_\_\_\_\_\_\_\_\_\_**reģistrācijas Nr. \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_ pamata (turpmāk – Izpildītājs), no otras puses, (turpmāk katrs atsevišķi – Puse, un abi kopā – Puses), noslēdz šādu līgumu (turpmāk – Līgums):

**1. Līguma priekšmets un termiņš**

1.1. Izpildītājs apņemas nodrošināt Norēķinu informācijas sistēmas (turpmāk – IS) piegādi un ieviešanas pakalpojumus (turpmāk viss kopā– Pakalpojumi/Darbi), Pasūtītājs apņemas samaksāt Izpildītājam par kvalitatīvi sniegtiem Pakalpojumiem piegādei, ieviešanai atbilstoši Līguma pielikumam Nr.1 un sarunu procedūras ar publikāciju „Norēķinu IT risinājuma piegāde un ieviešana SIA “LDZ CARGO” vajadzībām” nolikumam (apstiprināts ar \_\_.gada \_\_.\_\_\_\_ iepirkuma komisijas \_\_.sēdes protokolu) un rezultātam (..), Izpildītāja piedāvājumam (..).

1.2. Līgums stājas spēkā ar abpusēju parakstīšanas dienu un ir spēkā 12 (divpadsmit) mēnešus no Līguma parakstīšanas brīža vai līdz pilnīgai saistību izpildei.

**2. Līguma summa. Norēķinu kārtība**

2.1. Par saņemtajiem Pakalpojumiem Pasūtītājs maksā Izpildītājam Līguma summu EUR \_\_\_ (\_\_\_\_\_\_\_\_eiro, \_\_\_\_centi) neieskaitot PVN. Līguma summā ir iekļauti visi izdevumi, kas saistīti ar IS realizāciju pilnā apjomā, t.sk., IS piegāde un ieviešana, speciālistu piesaiste, konsultācijas, tehniskās konsultācijas klātienē un neklātienē (telefoniski, e-pasta, *online* režīmā), personāla un administratīvās izmaksas, sociālais u.c. nodokļi saskaņā ar Latvijas Republikas normatīvajiem aktiem, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;

2.2. PVN aprēķina atbilstoši Latvijas Republikas Pievienotās vērtības nodokļa likuma prasībām. PVN likmes maiņas gadījumā darījumam tiks piemērota likme atbilstoši spēkā esošo normatīvo aktu prasībām.

2.3. Līguma 2.1. punktā minēto summu Pasūtītājs maksā Izpildītājam pamatojoties uz Pušu parakstīto pieņemšanas un nodošanas aktu par IS piegādi un ieviešanu atbilstoši Līguma nosacījumiem. Abpusēji parakstīts pieņemšanas- nodošanas akts ir pamats rēķina izrakstīšanai.

2.4. Samaksa par faktiski saņemtajiem Pakalpojumiem tiek veikta ar pārskaitījumu uz Izpildītāja Līgumā norādīto norēķinu kontu 20 (divdesmit) kalendāro dienu laikā pēc rēķina saņemšanas no Izpildītāja. Rēķins tiek sagatavots elektroniski, tajā norādot Pasūtītāja rekvizītus (sk. Līguma 14.sadaļu), Pasūtītāja piešķirto Līguma numuru un datumu, un tas nosūtāms uz Pasūtītāja e-pasta adresi [cargo.rekini@ldz.lv](mailto:cargo.rekini@ldz.lv).

2.5. Gadījumā, ja rēķins neatbilst spēkā esošo normatīvo aktu prasībām, pieļautas matemātiskas vai citas kļūdas, kuras padara rēķina apmaksu par neiespējamu, Pasūtītājam ir tiesības neveikt maksājumu līdz Līguma prasībām atbilstoši noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

2.6. Par apmaksas dienu tiek uzskatīta diena, kad banka akceptējusi Pasūtītāja maksājuma uzdevumu.

**3. Pakalpojumu pieteikšanas un pieņemšanas - nodošanas kārtība**

3.1. Informācijas pieprasījumi un informācijas izsniegšana, kā arī papildus darba uzdevumi (gadījuma, jā būs nepieciešamas papildus izstrādes) tiek pasūtīti Pasūtītāja darba uzdevumu vadības sistēmā ITTPAS (JIRA), Pusēm saskaņojot Darba uzdevumu elektroniski, nosakot šādas pamatpozīcijas:

3.1.1. Darba uzdevumi;

3.1.2. Darba uzdevumu prioritāte;

3.1.3. Darba uzdevumu realizācijai nepieciešamais laiks (darbietilpība, cilvēkstundas) un izpildes kopējā cena;

3.1.4. Darba uzdevumu izpildes termiņi;

3.1.5. Darba uzdevumu akceptēšanas kritēriji (izstrādes pakalpojumiem).

3.2. Par izpildītajiem Darba uzdevumiem Izpildītājs iesniedz parakstīšanai Pasūtītājam Pakalpojumu pieņemšanas-nodošanas aktu 2 (divos) eksemplāros vai nosūta to elektroniski parakstīšanai ar elektronisko parakstu, kurā norāda katra Darba uzdevuma identifikatoru ITTPAS sistēmā, darba aprakstu, patērēto darbietilpību un kopējo cenu.

3.3. Par izpildītajiem Darba uzdevumiem Pasūtītājam 10 (desmit) darba dienu laikā no Pakalpojumu pieņemšanas-nodošanas akta saņemšanas un izpildītā Darba uzdevuma nodevuma piegādes Pasūtītājam, jānosūta Izpildītājam parakstīts Izpildītāja iesniegtais Pakalpojumu pieņemšanas-nodošanas akts vai motivēts Pakalpojumu pieņemšanas atteikums, kurā ir norādīti trūkumi un to vēlamie novēršanas termiņi. Ja iepriekš minētajā termiņā Pasūtītājs nav nosūtījis Izpildītājam parakstītu Pakalpojumu pieņemšanas-nodošanas aktu vai motivētu Pakalpojumu pieņemšanas atteikumu, tiek uzskatīts, ka Pasūtītājs ir pieņēmis aktā norādītos Pakalpojumus un Pasūtītājam iesniegtais Pakalpojumu pieņemšanas-nodošanas akts ir uzskatāms par abpusēji parakstītu 11. (vienpadsmitajā) darba dienā pēc tā iesniegšanas Pasūtītājam.

3.4. Līguma 3.3. punktā minēto Pakalpojumu pieņemšanas-nodošanas aktu Pasūtītājs paraksta, ja netiek konstatētas atkāpes no Līguma noteikumiem.

**4. Līguma pārvaldība un pilnvarotie pārstāvji**

4.1. Līguma izpildei katra Puse pilnvaro šādus pārstāvjus, kuri ir tiesīgi parakstīt un apstiprināt ar Līguma izpildi saistītos Darba uzdevumus, pieņemšanas-nodošanas aktus:

4.1.1. Pasūtītāja pārstāvis: \_\_\_\_\_\_\_\_\_\_\_\_, tel. \_\_\_\_\_\_\_\_\_\_, e-pasts: \_\_\_\_\_\_\_\_\_;

4.1.2. Izpildītāja pārstāvis: \_\_\_\_\_\_\_\_\_\_\_\_, tel. \_\_\_\_\_\_\_\_\_\_, e-pasts: \_\_\_\_\_\_\_\_\_.

4.2. Pilnvaroto pārstāvju nomaiņas gadījumā otra Puse par to tiek informēta ar Puses paraksttiesīgās personas parakstītu vēstuli 10 (desmit) darba dienu laikā pēc pilnvarotā pārstāvja nomaiņas.

4.3. Jebkurš paziņojums, kas ietekmē Pušu līgumsaistības (izņemot tehniskas dabas paziņojumu) saskaņā ar šo Līgumu tiek iesniegts rakstiski, latviešu valodā (ierakstītā vēstulē vai parakstīts ar drošu elektronisko parakstu) un tiek uzskatīts par iesniegtu vai nosūtītu tajā pašā dienā, ja tas:

4.3.1. nosūtīts attiecīgi otrai pusei uz Līgumā 14. sadaļā norādītajām adresēm;

4.3.2. nodots personīgi otrai Pusei pret parakstu;

4.3.3. nosūtīts uz 4.1. punktā minēto Pasūtītāja pārstāvja vai uz Izpildītāja pārstāvja elektronisko e-pastu.

4.4. Ja paziņojums nosūtīts kā reģistrēts pasta sūtījums ierakstītā vēstulē, saņemšanas diena būs pasta paziņojuma datums par šāda sūtījuma izsniegšanu.

**5. Pušu tiesības un pienākumi**

5.1. Pasūtītāja pienākumi:

5.1.1. pieņemt kvalitatīvi izpildītus Pakalpojumus un veikt samaksu saskaņā ar Līguma noteikumiem;

5.1.2. Līguma izpildes ietvaros sniegt Izpildītājam visu nepieciešamo informāciju, kas nepieciešama Līguma izpildei;

5.1.3. programmatūras izstrādes un ekspluatācijas laikā iegādāties nepieciešamās Standarta programmatūras licences ar atbalstu par saviem līdzekļiem testa un produkcijas vides nodrošinājumam;

5.1.4. Pasūtītājam ir tiesības pieaicināt VAS “Latvijas dzelzceļš” speciālistus IS pieņemšanas procedūrai.

5.2. Izpildītāja pienākumi:

5.2.1. sniegt Pakalpojumus kvalitatīvi, nolīgtajā termiņā un pilnā apjomā (IS piegāde un ieviešana 12 (divpadsmit) mēnešu laikā no līguma abpusējas parakstīšanas dienas) atbilstoši Līguma noteikumiem, kā arī citiem saistošiem noteikumiem un normām;

5.2.2. nodot Pasūtītājam IS ar pieņemšanas un nodošanas aktu;

5.2.3. nodrošināt datu aizsardzības prasības ievērot LR un starptautiskos tiesību aktus;

5.2.4. 2 (divu) nedēļu laikā pēc Līguma abpusējas parakstīšanas iesniegt Pasūtītājam saskaņošanai IS un Pakalpojumu ieviešanas plānu (Līguma 1.2.punktā noteiktā termiņa ietvaros).

5.3. Ja vienas Puses saistību izpildes nokavējums (tikai tāds nokavējums, kas ietekmē otras Puses spējas izpildīt savas saistības) liedz otrai Pusei veikt savlaicīgu izpildi, tas tiek pagarināts par pirmās Puses nokavēto laika posmu.

5.4. Pasūtītāja tiesības:

5.4.1. Līguma izpildes un nodevumu kvalitātes uzraudzībai jebkurā Līguma izpildes posmā piesaistīt trešās personas.

**6. Pušu atbildība un Līguma izbeigšana**

6.1. Ja Izpildītājs nokavē Līguma 5.2.1. punktā noteikto termiņu, tad Pasūtītājam ir tiesības prasīt, lai Izpildītājs maksā līgumsodu 0,1% (nulle komats viena procenta) apmērā no Līguma 2.1.punktā minētas summas par katru kavējuma dienu, bet kopumā ne vairāk par 10% (desmit procentiem) no neizpildītās saistības apmēra.

6.2. Ja Pasūtītājs Līgumā noteiktajā termiņā neveic rēķina apmaksu, tad Izpildītājs ir tiesīgs prasīt, lai Pasūtītājs maksā līgumsodu 0,1% (nulle komats viena procenta) apmērā no kavētās maksājuma summas par katru nokavējuma dienu, bet kopumā ne vairāk par 10% (desmit procentiem) no neizpildītās saistības apmēra.

6.3. Izpildītājam ir tiesības pārtraukt sniegt Pakalpojumus, ja Pasūtītājs nav veicis samaksu ilgāk kā 60 (sešdesmit) kalendāra dienām.

6.4. Puses atlīdzina viena otrai nodarītos tiešos zaudējumus, kas radušies to vainojamas rīcības rezultātā (vienas Puses vai tās darbinieku, kā arī šīs Puses Līgumā izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā u.tml.).

6.5. Līgumsoda samaksa neatbrīvo Puses no Līgumā noteikto saistību pilnīgas un pienācīgas izpildes.

6.6. Pasūtītājam ir tiesības ar vienpusēju paziņojumu izbeigt Līgumu, ja:

6.6.1. Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Izpildītāja saimnieciskā darbība vai uzsākts maksātnespējas process, vai ir pieņemts kompetentās institūcijas konkurences jomā lēmums ar kuru Izpildītājs ir atzīts par vainīgu konkurences tiesību pārkāpumā;

6.6.2. Izpildītājs bez saskaņošanas ar Pasūtītāju maina Līguma summu;

6.6.3. Izpildītājs nepilda Līguma saistības un saskaņā ar Līguma noteikumiem neatbilstības nav novērstas 30 (trīsdesmit) dienu laikā no rakstiska brīdinājuma saņemšanas;

6.6.4. Pakalpojumu nepieņemšanas gadījumā Izpildītājs nav novērsis trūkumus atkārtoti noteiktā termiņa ietvaros;

6.6.5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6.7. Ja Līgums tiek izbeigts saskaņā ar 6.6. punkta noteikumiem, Pasūtītājs nosūta par to rakstisku paziņojumu Izpildītājam kādā no Līguma 4.3.punktā noteiktajiem paziņošanas veidiem. Līgums tiek uzskatīts par izbeigtu Pasūtītāja noteiktajā termiņā, kas Līguma 6.2.2., 6.6.3. un 6.6.4. punktos noteiktajos gadījumos nevar būt īsāks par 5 (piecām) darba dienām no vēstules nosūtīšanas dienas, bet Līguma 6.6.1. un 6.6.5.punktos noteiktajos gadījumos – Līgums tiek uzskatīts par izbeigtu nekavējoties.

6.8. Ja Līgums tiek izbeigts, tad Pasūtītājam ir pienākums samaksāt Izpildītājam par līdz Līguma izbeigšanai izpildītajiem Pakalpojumiem, kas pieņemti Līguma 3.3.punktā noteiktajā kārtībā. Ja Līguma 6.6.5. punktā piemēroto sankciju dēļ Pasūtītājam nav tiesības veikt samaksu Izpildītājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt un šajā gadījumā sniegtie Pakalpojumi pāriet Pasūtītāja īpašumā pirms maksājuma veikšanas.

6.9. Ja Valsts ieņēmumu dienests apturēs Izpildītāja saimniecisko darbību, Pasūtītājs ievēros likuma “Par nodokļiem un nodevām” 34.1pantā noteiktā prasības.

**7. Konfidencialitāte**

7.1. Līguma noteikumi, kā arī informācija, kas saistīta ar Pušu sadarbību vai kas par SIA “LDZ CARGO” un VAS „Latvijas dzelzceļš” Izpildītāja rīcībā nonākusi Līguma izpildīšanas rezultātā, uzskatāma par SIA “LDZ CARGO” un VAS „Latvijas dzelzceļš” komercnoslēpumu, un bez minēto sabiedrību iepriekšējas piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tiek sniegta šīm institūcijām.

7.2. Pēc Līguma izbeigšanas Izpildītājs apņemas iznīcināt visu no Pasūtītāja saņemto informāciju, datus un dokumentus.

7.3. Izpildītājs no Pasūtītāja saņemtos testa datus ir tiesīgs izmantot tikai Pasūtītājam veidotās funkcionalitātes pārbaudei un nav tiesīgs šos datus izplatīt, kā arī izmantot kādiem citiem mērķiem.

7.4. Izpildītājs nodrošina, lai tā darbinieki, apakšuzņēmēji un to darbinieki pilnībā ievērotu šajā sadaļā noteiktos konfidencialitātes noteikumus.

**8. Nepārvaramas varas apstākļi**

8.1. Ja Līguma izpildi padara neiespējamu nepārvaramas varas apstākļi, Līgumā noteiktais Līguma termiņš tiek pagarināts par tādu laiku, par kādu attiecīgie nepārvaramas varas apstākļi aizkavē attiecīgo ar šo Līgumu uzņemto saistību izpildi.

8.2. Puses, kuras saistību izpilde kavē nepārvarama vara, ar paziņojumu nekavējoties informē otru Pusi par šādu apstākļu iestāšanās sākuma un aptuvenu beigu laiku. Ja iespējams, jāpievieno attiecīga valsts institūciju izziņa, kas apliecina nepārvaramas varas apstākļu esamību.

8.3. Nesavlaicīga paziņojuma iesniegšana, t.i., tā iesniegšana vēlāk kā 15 (piecpadsmit) darba dienas pēc nepārvaramas varas apstākļu iestāšanās vai izbeigšanās, atņem Pusei, kura šādu novēlotu paziņojumu iesniedz, tiesības tikt atbrīvotai no ar šo Līgumu uzņemto saistību pildīšanas nepārvaramas varas apstākļu dēļ. Ja sakarā ar nepārvaramas varas apstākļiem, Pakalpojumu sniegšana tiek kavēta vairāk kā 90 (deviņdesmit) kalendārās dienas, Pasūtītājam ir tiesības vienpusēji atkāpties no Līguma kopumā vai atkāpties no atsevišķu tā nosacījumu izpildes. Ja Līgums zaudē spēku nepārvaramas varas apstākļu dēļ, nevienai no Pusēm nav tiesību prasīt no otras Puses nekādu zaudējumu atlīdzību, kuri tai varētu rasties sakarā ar šādiem apstākļiem.

**9. Autortiesības**

9.1. Visu Līguma izpildes ietvaros izmantoto Standartprogrammatūru, t.i., trešo pušu programmatūras autora tiesības saglabā Standartprogrammatūras ražotāji.

9.2. Pasūtītājam ir tiesības saņemt visu IS izstrādātās programatūras aktuālo pirmkodu un dokumentāciju, *ja IS risinājums ir ticis izstrādāts tieši SIA “LDZ Cargo” vajadzībām*. Pēc Līguma darbības beigām Pasūtītājam ir tiesības neierobežoti lietot IS programmatūru, izdarīt pirmkoda modifikācijas, kā arī nodot IS programmatūru uzturēšanu trešajām personām. Ja Pasūtītājs veic izmaiņas Izpildītāja iesniegtajā pirmkodā, tad garantijas saistības nav spēkā un Pasūtītāja veikto izmaiņu rezultātā pieteikti kļūdu un/vai konsultāciju pieteikumi ir klasificējami kā maksas konsultācijas.

9.3. *Ja IS risinājums nav ticis izstrādāts* *tieši SIA “LDZ Cargo” vajadzībām,* programma ir Izpildītāja īpašums neatkarīgi no tā, uz kādiem informācijas nesējiem Programma ir ierakstīta. Izpildītājam pieder Programmas nosaukums, autortiesības, kā arī citas intelektuālā īpašuma tiesības attiecībā uz Programmu. Programmas neatļauta kopēšana, modifikācija vai iekļaušana citās programmās ir aizliegta. Licence nepiešķir Pasūtītājam īpašumtiesības uz Programmu vai uz jebkuru no Programmas daļām. Ar Līgumu Pasūtītājs neiegūst nekādas tiesības uz Izpildītāja preču zīmi, servisa zīmi, logo vai nosaukumu.

9.4. Izpildītājs ir pilnībā atbildīgs par to, ka starp Izpildītāju un Izpildītāja darbiniekiem ir atbilstoši normatīvo aktu prasībām noformētas autoru personiskās un mantiskās tiesības un tas neradīs Pasūtītājam nekādu risku saistībā ar autortiesībām IS programmatūras izmantošanas laikā.

**10. Personas datu aizsardzība**

* 1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Līgumā noteikto darbu veikšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
  2. Veicot fizisko personu datu apstrādi, atbilstoši spēkā esošajiem tiesību aktiem (tai skaitā, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (VDAR)) Puses nodrošina fizisko personu datu aizsardzību, pielietojot atbilstošus tehniskos un organizatoriskos pasākumus (Līguma 2.pielikums).

**11. „Latvijas dzelzceļš” koncerna sadarbības partneru biznesa ētikas**

**pamatprincipi**

11.1. Izpildītājs parakstot līgumu, apliecina, ka ir iepazinies ar koncerna mājas lapā [www.ldz.lv](http://www.ldz.lv) publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.

11.2. Izpildītājam ir pienākums nekavējoties informēt VAS „Latvijas dzelzceļš”, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pasūtītājam kļūst zināms, ka Izpildītājs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

11.3. Ja Izpildītāja rīcībā šī Līguma izpildes ietvaros nonāk informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pasūtītāja vai jebkādu citu personu interesēs, Izpildītājam ir pienākums par to nekavējoties informēt „Latvijas dzelzceļš” koncerna valdošā uzņēmuma Drošības kontroles daļu, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Pasūtītājs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

**12. Garantija**

12.1. Garantijas saistības uz izpildītajiem Pakalpojumiem ir spēkā 12 (divpadsmit) mēnešus, skaitot no nodošanas – pieņemšanas akta parakstīšanas dienas. Šeit un citviet Līgumā minētās garantijas saistības ir spēkā tikai un vienīgi uz IS programmatūras piegādi un ieviešanu atbilstoši Tehniskajai specifikācijai.

12.2. Garantijas laikā Izpildītāja pienākums ir bez papildu samaksas nodrošināt Līgumā norādīto atbalstu un novērst šī Līguma ietvaros problēmas, kas būs radušās Izpildītāja kļūdaini veiktā projektējuma vai izpildījuma dēļ (produkcijas kvalitātes neatbilstība Līguma un tā pielikumu noteikumiem).

12.3. Izpildītājam nav pienākuma garantijas saistību ietvaros novērst defektus, ja tie radušies Pasūtītāja un /vai trešo personu rīcības vai bezdarbības rezultātā.

**13. Citi noteikumi**

13.1. Puses var rakstiski vienoties par Līguma izpildes termiņa grozījumiem vai Līguma darbības izbeigšanu, ja objektīvu apsvērumu dēļ Līguma turpmāka darbība nav iespējama.

13.2. Jebkādas izmaiņas un papildinājumi, kas skar šo Līgumu, veicami abpusēji vienojoties un noformējot rakstisku vienošanos, kas kļūst par šī Līguma neatņemamu sastāvdaļu.

13.3. Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendāra dienām vienošanās netiek panākta, strīdus nodod izskatīšanai Latvijas Republikas tiesai pēc piekritības. No Līguma izrietošās saistības apspriežamas saskaņā ar Latvijas Republikas tiesību aktiem.

13.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam.

13.5. Puses apņemas nekavējoties, nosūtot vēstuli, informēt viena otru par nosaukuma, juridiskās adreses, elektroniskā pasta adreses maiņu. Par Līgumā norādītā norēķina konta numura maiņu, nosūtot vēstuli ar paraksttiesīgo personu parakstiem.

13.6. Līgums ir sagatavots un parakstīts elektroniski ar drošu elektronisko parakstu (satur laika zīmogu. Līguma abpusējas parakstīšanas datums ir pēdējā parakstītā laika zīmoga datums) latviešu valodā ar 2 (diviem) pielikumiem: “Tehniskā specifikācija” un " Vienošanās par personas datu apstrādi ".

|  |  |
| --- | --- |
| **14. Pušu rekvizīti un paraksti**  **PASŪTĪTĀJS:**  **SIA “LDZ CARGO”**  Juridiskā un faktiskā adrese:  Dzirnavu iela 147 k-1, Rīga, LV-1050,  reģ. Nr.: 40003788421  PVN maksātāja Nr.:LV40003788421  Bankas konta Nr.:  LV08RIKO0000082999854  Bankas nosaukums: AS Luminor Bank Latvijas filiāle  Bankas kods: RIKOLV2X | **IZPILDĪTĀJS:**  \_\_\_\_\_\_\_\_\_\_\_\_\_  Juridiskā un faktiskā adrese:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  reģ.Nr.: \_\_\_\_\_\_\_\_\_\_\_  PVN maksātāja Nr.: \_\_\_\_\_\_\_\_\_  Bankas konta Nr.:  \_\_\_\_\_\_\_\_\_\_\_\_\_\_\_\_\_  Bankas nosaukums: \_\_\_\_\_\_\_\_\_  Latvijas filiāle  Bankas kods: \_\_\_\_\_\_\_\_\_\_\_\_\_ |

|  |  |  |
| --- | --- | --- |
| *(paraksts\*)* |  | *(paraksts\*)* |
| Valdes priekšsēdētājs  Aļģirds Miķelsons |  |  |
| *(paraksts\*)* |  |  |
| Valdes loceklis  Raimonds Freimanis |  |  |
|  |

*Līguma `1.pielikums “Tehniskā specifikācija” – skat. Iepirkuma nolikuma 3.pielikumu,*

*Līguma 2.pielikums " Vienošanās par personas datu apstrādi "*

DOKUMENTS PARAKSTĪTS AR DROŠU ELEKTRONISKU PARAKSTU UN SATUR LAIKA ZĪMOGU

2.pielikums

\_\_.\_\_.\_\_\_\_.līgumam nr. \_\_\_\_\_\_\_\_\_\_

**Vienošanās par personas datu apstrādi**

**Pasūtītājs**, turpmāk tekstā saukts arī “Pārzinis”, no vienas puses, un **Uzņēmējs**, turpmāk tekstā saukts arī “Apstrādātājs”, no otras puses,

ievērojot Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk tekstā - Vispārējā datu aizsardzības regula) 28.panta 3.punktu, noslēdz Vienošanos par personas datu apstrādi, kuru Apstrādātājs veic Pārziņa vārdā un uzdevumā (turpmāk – Vienošanās):

1. **Vienošanās lietotie termini:**
   1. Puses vienojas, ka šīs Vienošanās ietvaros jēdzieni – personas dati, personas datu apstrāde, pārzinis, apstrādātājs un datu subjekts un citi jēdzieni tiek lietoti – Vispārējās datu aizsardzības regulas izpratnē.

1. **Informācija par personas datu apstrādi**
   1. Puses VAS “Latvijas dzelzceļš” un \_\_\_\_\_\_\_\_\_\_\_ noslēgušas līgumu Nr. \_\_\_\_\_\_\_\_\_ par ”Norēķinu IT risinājuma piegādi un ieviešanu”, turpmāk – Līgums. Vienošanās nosaka kārtību, kādā Apstrādātājs veic Pārziņa personas datu apstrādi pamatojoties uz noslēgto Līgumu un saskaņā ar Vispārīgo datu aizsardzības regulu un citiem attiecināmajiem normatīvajiem aktiem.
   2. Apstrādātājs veic Pārziņa uzdevumā un interesēs personas datu apstrādi, kas nepieciešama, lai nodrošinātu ”\_\_\_\_\_\_\_\_\_\_\_\_\_\_\_\_ piegādi un ieviešanu”, (turpmāk – Pakalpojums). Pakalpojuma pilns izklāsts norādīts Līguma 1. pielikumā
   3. **Datu apstrādes plānotais ilgums (termiņš) un glabāšana:**
      1. Apstrādātājs ir tiesīgs apstrādāt personas datus ne ilgāk kā tas nepieciešams Pakalpojuma nodrošināšanai, ja vien spēkā esošie Latvijas Republikas normatīvie akti nenosaka citu personas datu apstrādes termiņu, piemēram, grāmatvedības nolūkiem.
      2. Pakalpojuma nodrošināšanai nepieciešamo datu, glabāšanas termiņus nosaka Pārzinis katrā konkrētā gadījumā un atkarībā no nepieciešamības.
   4. **Datu apstrādes raksturs un nolūks**:
      1. Apstrādātāja veikto darbu ietvaros tiek veiktas šādas personas datu apstrādes darbības: aplūkošana, piekļuve, datu monitorings, datu kopēšana, kārtošana, bet Līguma izpildes ietvaros Pārzinis var atļaut arī jebkādas cita veida darbības ar datiem, saskaņā ar Pārziņa norādījumiem un atbilstoši tiesību aktu prasībām.
      2. Apstrādātājs apstrādās personas datus elektroniski.
      3. Nolūks personas datu apstrādei ir Personāla vadības pašapkalpošanās un algu aprēķina risinājuma (PVPAS) piegāde, ieviešana. Minētā mērķa sasniegšana var nebūt iespējama bez piekļuves tiem personu datiem, kurus satur Pārziņa īpašumā esošās IT sistēmas, kā, piemēram, SAP, DVS, Intranet u.c.
      4. Personas datus var apstrādāt citiem tiesiskiem nolūkiem, kas neizriet no Līguma, ja to paredz Latvijas Republikas tiesību akti vai norādījumi izriet no Pārziņa dokumentētiem norādījumiem.
   5. **Apstrādātājs apstrādās šādus personas datu veidus un kategorijas:**
      1. Pārziņa darbinieku dati:

* darbinieku pamatdati (identifikācijas dati) un visi ar personāla vadību saistītie aprēķini (SAP HR modulis);
* darbinieku kontaktinformācijas dati;
* darbinieka darba tiesisko attiecību dati;
* darba samaksas dati;
* darbinieku apmācību dati, t.sk. zināšanu pārbaudes uzskaites dati;
* darbinieku apliecību dati;
* darbinieku atvaļinājumu (t.sk. atpūtas dienu) un iekšzemes komandējumu dati;
* darbinieku darba laika uzskaites dati;
* darbinieku īpašo kategoriju dati.
  + 1. Apstrādātāja darbinieku identifikācijas dati un veikto darbību dati saistībā ar Līguma izpildi – pieejas dati Pārziņa IT sistēmām (lietotāja vārds, iekārtas IP adrese no kuras tiek veikta pieslēgšanās, iekārtas vārds, darbinieku veiktās darbības Sistēmā un laiks).
  1. **Apstrādātie personas dati attiecas uz šādām datu subjektu kategorijām**:
     1. Pārziņa darbinieki.
     2. Apstrādātāja darbinieki uz Līguma pamata un citas Apstrādātāja nozīmētās kontaktpersonas.

1. **Pārziņa pienākumi un tiesības**
   1. Pārziņa pienākumi:
      1. Nodot vai ļaut piekļuvi personas datiem tikai atbilstoši Vienošanās 2.3.apakšpunktā noteiktajam personas datu apstrādes raksturam un nolūkam un saskaņā ar Vienošanās 5.punktā norādītajām un Vispārējā datu aizsardzības regulā paredzētajāmpersonas datu aizsardzības obligātajām tehniskajām un organizatoriskajām prasībām.
      2. Pārzinis garantē, ka īsteno Vienošanās 5.punktā norādītās un Vispārējā datu aizsardzības regulā paredzētās personas datu aizsardzības obligātās tehniskās un organizatoriskās prasības.
      3. Pārliecināties par Apstrādātāja spēju pildīt juridiskās saistības saskaņā ar Vienošanās nosacījumiem.
      4. Pārzinis nodrošina un garantē, ka Vienošanās ietvaros veiktā personas datu apstrāde tiek īstenota saskaņā ar Vispārējo datu aizsardzības regulu un citiem normatīvajiem aktiem personas datu aizsardzības jomā.
      5. Pārzinis garantē, ka viņš ir informējis Apstrādātāju par to, ka personas datu apstrādi ir jāveic tikai Pārziņa vārdā, saskaņā ar piemērojamiem normatīvajiem aktiem personas datu aizsardzības jomā un šo Vienošanos. Pārzinis apņemas veikt nepieciešamo Apstrādātāja instruktāžu visā Līguma un Vienošanās darbības laikā, ja, tas Apstrādātājam ir nepieciešams.
   2. Pārziņa tiesības:
      1. kontrolēt Apstrādātāju par Vienošanās noteikumu izpildi, kā arī spēju nodrošināt datu drošību;
      2. uz laiku apturēt vai ierobežot Apstrādātāja piekļuvi personas datiem, ja konstatēti drošības apdraudējumi;
      3. izbeigt Līgumu, ja Apstrādātājs nepilda Vienošanās saistības vai neveic pietiekamus pasākumus datu aizsardzībai;
      4. izbeigt Līgumu, ja Apstrādātājs, ievērojot normatīvos aktus, nespēj pildīt Vienošanās saistības;
      5. iestājoties Vienošanās 4.4.apakšpunktā noteiktajam gadījumam, t.i., ja Apstrādātājs paziņo Pārzinim par normatīvo aktu izmaiņām, iestāžu vai tiesu lēmumiem, kas kavē personas datu apstrādātājam pildīt saistības saskaņā ar Vienošanos, Pārzinis var apturēt vai izbeigt Līgumu.

1. **Apstrādātāja pienākumi**
   1. Pirms personas datu apstrādes uzsākšanas Apstrādātājs nodrošina Vienošanās 5.punktā norādīto un Vispārējā datu aizsardzības regulā paredzētopersonas datu aizsardzības obligāto tehnisko un organizatorisko prasību izpildi.
   2. Apstrādāt personas datus tikai atbilstoši Vienošanās 2.3.apakšpunktā noteiktajam personas datu apstrādes raksturam un nolūkam, garantējot, ka tiks īstenoti atbilstošie tehniskie un organizatoriskie pasākumi tādā veidā, ka apstrādē tiks ievērotas Vispārējās datu aizsardzības regulas prasības un tiks nodrošināta datu subjektu tiesību aizsardzība.
   3. Neuzglabāt personas datus ilgāk kā tas nepieciešams mērķim, kādam tie tiek apstrādāti, un nodrošināt, ka personas dati ir precīzi un laikus atjaunoti atbilstoši personas datu apstrādes mērķim.
   4. Apstrādātājs garantē, ka viņam nav pamata uzskatīt, ka piemērojamie normatīvie akti neļauj viņam pildīt Vienošanās prasības. Apstrādātājs apņemas nekavējoties paziņot Pārzinim par normatīvo aktu izmaiņām, iestāžu vai tiesu lēmumiem, kas kavē vai nepieļauj Apstrādātājam pildīt saistības saskaņā ar Vienošanos.
   5. Apstrādātājs rakstiski informē Pārzini, ja Apstrādātājam ir noslēgts līgums ar apakšuzņēmējiem, kuri ir piesaistīti Līguma saistību izpildē 3 (trīs) mēnešu laikā pēc šīs Vienošanās noslēgšanas, norādot apakšuzņēmēju rekvizītus, valsti, kurā apakšuzņēmējs atrodas, ja tā nav Latvija. Apstrādātājam ir pienākums informēt Pārzini par izmaiņām attiecībā uz apakšuzņēmējiem. Pārzinim ir tiesības iebilst par apakšuzņēmēja piesaisti, ja tā personas datu aizsardzības tehniskie un organizatoriskie pasākumi neatbilst Vispārīgās datu aizsardzības regulas prasībām.
   6. Apstrādātājs personas datus apstrādā tikai pēc Pārziņa norādījumiem, tostarp saistībā ar nosūtīšanu uz trešo valsti vai starptautisku organizāciju, izņemot, ja tas ir jādara saskaņā ar Eiropas Savienības vai dalībvalsts tiesību aktiem, kas piemērojami Apstrādātājam, un šādā gadījumā Apstrādātājs par minēto juridisko prasību informē Pārzini pirms apstrādes, izņemot, ja ar attiecīgo tiesību aktu šāda informēšana ir aizliegta svarīgu sabiedrības interešu dēļ.
   7. Apstrādātājs informē, ka viņš izmanto šādus drošības standartus, kas attiecas uz personas datu apstrādi un aizsardzību, informācijas un komunikācijas tehnoloģiju drošību un tie attiecas uz šī Līguma izpildi: ***(papildina Apstrādātājs)\_\_\_\_\_\_\_\_\_\_\_\_\_\_\_\_\_\_\_\_\_.*** Apstrādātājs garantē, ka tas ievēro visas Vispārīgās datu aizsardzības regulas 32.pantā paredzētās apstrādes drošības prasības.
   8. Apstrādātājs nodrošina, ka personas, kuras ir pilnvarotas apstrādāt datus, ir apņēmušās ievērot konfidencialitāti, vai viņām ir noteikts attiecīgs likumisks pienākums ievērot konfidencialitāti attiecībā uz personu datiem.
   9. Pēc Pārziņa un datu subjekta pieprasījuma sniegt Pārzinim un datu subjektam informāciju par personas datu apstrādi, ko veic Apstrādātājs, un informāciju par tām fiziskajām vai juridiskajām personām, valsts vai pašvaldību iestādēm, kuras no Apstrādātāja ir saņēmušas informāciju par šo datu subjektu.
   10. Nekavējoties informēt Pārzini par tiesībsargājošo iestāžu pieprasījumiem, kā arī gadījumos, kad nepilnvarotām vai trešajām personām radās pieeja personas datiem.
   11. Nekavējoties informēt Pārzini par jebkuru pieprasījumu, kas tiešā veidā saņemts no datu subjekta un uz kuru Apstrādātājs nav pilnvarots sniegt atbildi.
   12. Sniegt pēc Pārziņa rakstiska pieprasījuma visu tam nepieciešamo informāciju novērtējuma par ietekmi uz datu aizsardzību sagatavošanai vai datu apstrādes reģistra izveidei.
   13. Apstrādātājam ir pienākums informēt Pārzini par jebkuru drošības incidenta gadījumu, kam ir tiešas vai netiešas sekas uz Datu apstrādi.
   14. Vienošanās 4.11. un 4.13. apakšpunktā minētā informācija jānosūta Pārzinim elektroniskā veidā uz e-pasta adresi: [datuaizsardziba@ldz.lv](mailto:datuaizsardziba@ldz.lv) cik vien ātri iespējams, bet ne vēlāk kā 24 stundas pēc drošības incidenta atklāšanas vai sūdzības saņemšanas.
   15. Atlīdzināt datu subjektam nodarīto kaitējumu vai zaudējumus, ja tie radušies Vienošanās nosacījumu neievērošanas dēļ no Apstrādātāja puses.
   16. Sniegt Latvijas Republikas Datu valsts inspekcijai tās uzdevumu veikšanai nepieciešamo informāciju un dokumentus, kas saistīti ar personas datu apstrādi šīs Vienošanās ietvaros.
   17. Nodrošināt Pārzinim un Latvijas Republikas Datu valsts inspekcijas pārstāvjiem brīvu pieeju telpām, kurās personas datu apstrādātājs apstrādā nosūtītos personas datus, pieeju visai dokumentācijai, kā arī personas datu apstrādes sistēmām, jebkurām apstrādes iekārtām vai informācijas nesējiem, lai pārbaudītu nosūtīto personas datu apstrādes atbilstību Vienošanās prasībām.
   18. Iznīcināt personas datus, visus apstrādes līdzekļus un dokumentus, kas satur personas datus, ja Līguma darbība tiek izbeigta, izņemot šī Vienošanās 2.6.punktā noteikto gadījumu. Ja datu iznīcināšana vai nodošana atpakaļ Pārzinim nav iespējama, Apstrādātājs informē Pārzini par uzglabāšanas termiņiem un apņemas nodrošināt pienācīgu personas datu aizsardzību, kamēr:
       1. tiks izbeigtas saistības pret datu subjektu;
       2. nacionālie normatīvie akti neparedzēs tiesības iznīcināt dokumentus.

1. **Personas datu aizsardzības obligātās tehniskās un organizatoriskās prasības**
   1. Personas datu obligāto tehnisko aizsardzību Pārzinis un Apstrādātājs īsteno ar fiziskiem un loģiskiem aizsardzības līdzekļiem, nodrošinot:
      1. aizsardzību pret fiziskās iedarbības radītu personas datu apdraudējumu;
      2. aizsardzību, kuru realizē ar programmatūras līdzekļiem, parolēm, šifrēšanu, un citiem loģiskās aizsardzības līdzekļiem.
   2. Apstrādājot personas datus, Pārzinis un Apstrādātājs nodrošina:
      1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
      2. to, ka informācijas nesējus, kuros ir personas dati, reģistrē, pārvieto, sakārto, pārveido, nodod, kopē un citādi apstrādā tam pilnvarotas personas;
      3. to, ka personas datu vākšanu, ierakstīšanu, ierakstīto personas datu sakārtošanu, saglabāšanu, kopēšanu, pārrakstīšanu, pārveidošanu, labošanu, dzēšanu, iznīcināšanu, arhivēšanu, rezerves kopēšanu, bloķēšanu veic tam pilnvarotas personas, kā arī nodrošina iespēju noteikt personas datus, kuri bijuši apstrādāti bez attiecīgā pilnvarojuma, kā arī apstrādes laiku un personu, kas to veikusi;
      4. to, ka personas datu apstrādē izmantotos resursus pārvieto tam pilnvarotas personas;
      5. apstrādājot personas datus, informācijas saglabāšanu par personas datiem, kas tikuši nodoti, personas datu nodošanas laiku, personu, kas nodevusi personas datus, personu, kas saņēmusi personas datus;
      6. saņemot personas datus, informācijas saglabāšanu par saņemtajiem personas datiem, personas datu saņemšanas laiku, personu, kas nodevusi personas datus, personu, kas saņēmusi personas datus.

1. **Pienākumi pēc personas datu apstrādes izbeigšanas**
   1. Puses vienojas, ka, izbeidzot Līgumu, Apstrādātājs iznīcina visus no Pārziņa saņemtos personas datus un apliecina Pārzinim, ka tas ir izdarīts Izpildot šī punkta nosacījumus, Apstrādātājs rīkojas saskaņā ar Pārziņa norādījumiem.
   2. Gadījumā, ja Apstrādātājs nodod atpakaļ Pārzinim visus no Pārziņa saņemtos personas datus, Apstrādātājs garantē, ka tas nodrošinās šo personas datu konfidencialitāti un vairs neapstrādās saņemtos personas datus.

1. **Strīdu izšķiršanas kārtība un piemērojamie tiesību akti**
   1. Puses vienojas, ka strīdus par Vienošanās neievērošanu izskata Latvijas Republikas tiesā.
   2. Strīdus izskata saskaņā ar Latvijas Republikas teritorijā piemērojamajiem tiesību aktiem.

|  |  |  |
| --- | --- | --- |
| **PASŪTĪTĀJS:** |  | **UZŅĒMĒJS:** |
| *Parakstīts ar drošu elektronisko parakstu* |  | *Parakstīts ar drošu elektronisko parakstu* |
|  |  |  |
| Datumu skatīt laika zīmogā |  | Datumu skatīt laika zīmogā |

1. Papildus skat. nolikuma 1.10.2.punktu. [↑](#footnote-ref-2)
2. Norādītos dokumentus iesniedz pēc pasūtītāja/komisijas pieprasījuma pretendents, kam izvērtēšanas procesā iespējama līguma slēgšanas tiesību piešķiršana. [↑](#footnote-ref-3)
3. Norādītos dokumentus iesniedz pēc pasūtītāja/komisijas pieprasījuma pretendents, kam izvērtēšanas procesā iespējama līguma slēgšanas tiesību piešķiršana. [↑](#footnote-ref-4)
4. Tīmekļvietnes adrese: https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-un-proliferacijas-finansesanas-noversanas-likums [↑](#footnote-ref-5)
5. Norādītos dokumentus iesniedz pēc pasūtītāja/komisijas pieprasījuma pretendents, kam izvērtēšanas procesā iespējama līguma slēgšanas tiesību piešķiršana. [↑](#footnote-ref-6)
6. ***pretendents Finanšu piedāvājumā, sniedzot tabulā norādīto obligāto pozīciju atšifrējumu, papildus aprēķinos var ietvert plašāku piedāvājuma kopējās summas detalizāciju*** [↑](#footnote-ref-7)
7. ***2.1.+2.2. ir C1 vērtēšanas kritērijs, skat. nolikuma 5.1.punktu*** [↑](#footnote-ref-8)
8. ***2.3. ir C2 vērtēšanas kritērijs, skat. nolikuma 5.1.punktu*** [↑](#footnote-ref-9)
9. ***licenču maksa 3 gadu laikā nedrīkst palielināties vairāk kā par 3%.*** [↑](#footnote-ref-10)
10. ***Šīs prasības izpilde/ neizpilde attiecas uz 3. vērtēšanas kritēriju (C3, nolikuma 5.1.punktā)*** [↑](#footnote-ref-11)